
HE ASCHEROUG ST 


ANDREE 


Av Eivin BErGGRAV. 


Hvordan en mann som Andrée egentlig var, kan for sensa- 
sasjonen være temmelig likegyldig. For det publikum som nu 


sist lot sig rive med av stemningen og journalistene var 
Andrée — sett fra personlighetens synspunkt — noget i lik- 


het med den ukjente soldat. Det var hans skjebne som tok folk. 
Denne skjebne blev så meget mere fascinerende på grunn av 


at der gikk 33 år før dens gåte blev løst. Var det skjedd året 


efter, da den svenske eftersøkelses-ekspedisjon var i land på 


Kvitøya, vilde verdensdimensjonene blitt journalistisk adskil- 


lig mindre. 


I den nu utgitte Andrée-bok — et ypperlig sammensatt ar- 


å beide — er det da også skjebnene som er det centrale, ikke 
personligheten eller egentlig bedriften. 


Skulde nogen ha trang til å danne sig et inntrykk av kjer- 
men i det hele, Andrées personlighet, lates man til en viss grad 


i stikken. Men da kan supplering søkes i det store «Minnes- 
- skrift» om Andrée fra 19063) Her trer billedet av Andrées 
personlighet klart og fyldig frem. Og når man da efterpå 


— leser årets bok, blir den en siste profil-markering av mannen, 


— skarpt belyst av tragedien som dagboken blott-legger. 


Det som først slår en ved selve bedriften, er dette at både 


- ballongferden og sledeferden mislykkedes. Den tanke melder 
- sig: var André kanskje mest en start-natur og ikke en plan- 
natur? 


Det som gjorde Nansens og Amundsens ferder til det de 


Q 


3 blev, var en ting som publikum først sent lærte å vurdere: 
«den minutiøse gjennemtenkning av hver detalj på forhånd, 


- den utrolige tålmodighet i forberedelsen, og så utnyttelsen til 
siste trevl av de erfaringer i isen som før var gjort. I for- 


pr 


sp 


1) S. A. Andrée, hans följeslagare och hans polfård. Minnesskrift, ut- 
gifvet af Svenska Sållskapet för antropologi och geografi genom 
Gunnar Anderson. — Stockholm. Nordstads förlag 1906. 378 sider. 

hold til dette virker Andrée, efter fremstillingen i årets bok, 
mere som sportsmann og derfor som noget av en vågehals. 

Dette billede er der noget riktig i, men også noget vesent- 
lig galt, og derfor leder det oss naturlig inn mot selve proble- 
met Andrée. 

Hans pol-interesse var ikke som Nansens og Amundsens 
organisk vokset frem i ham. Hans ingeniørvirke hadde ikke 
engang hatt det fjerneste med ballonger å gjøre. Men så lå 
han i lugaren på en Amerikabåt og leste som tilfeldig under- 
holdningslekture en bok av professor Bjørling om «Vindarnas 
lagar». Da han her så at passatvindene og monsunene blåser 
regelmessig i samme retning lange tider av året, slo den idé 
ned i ham, at dette «storartade, regelbundna vindsystem endast 
våntade på luftfarkoster, jåtteballonger medförande resegods 
och passagerare». — Han blev så betatt av «vållusten i denna 
tanke» at han en stund la boken over øinene og drømte. Han 
var dengang 22 år. Det var i 1876. 

Dette noget fantastiske drag er ikke i og for sig generende 
hos en dådsnatur, men man må merke sig hvor tilfeldig ut- 
springet er. 

Imidlertid går Andrée nu ikke løs på saken som nogen fusen- 
tast. Han er tekniker og griper det hele fagmessig an. Men 
her optrer hans liwanskuelse som et avgjørende moment, — 
avgjørende for hele den måte, hele den ånd hvori foretagen- 
det blev planlagt og satt i verk. 

Andrée hadde nemlig en dengang «moderne» mekanisk livs- 
filosofi, han var en fremskritts-troende Stuart Mill-disippel. 
Blindt tror han på et slags mekanisk fremtidsevangelium. Her 
er han et blankt barn av sin tid. Nettop barn, — der er noget. 
yndefullt naivt ved hans ingeniør-pastorale betraktninger. 
Andrée er en rettlinjet kar også i den forstand at han ser 
alle problemers løsning ad snorrette linjer. Han er ikke den 
lyttende forsker, den tålmodige søker, — han er det rasjonale 
hode som tror på nøkler til alt. Hans gemytt hadde intensitet, 
men manglet dybde. Shakespeares ord: «Den mann som ikke 
har musikk i sjelen — vokt dig for ham» passer underlig på 
Andrée; han manglet sans og interesse for gemyttslivets mer 
irrasjonelle uttrykk — han brød sig heller ikke om kunst eller 
litteratur og rømte fra musikk! Dessuten var han av tempera- 
ment brå og «envis», sier kameratene. Der var noget stålblankt 

- ved ham, men også noget stålkaldt og hardt. «Egoismen som 


 livsprinsipp» var en av hans filosofiske maximer. 


Andrée var altså prinsipfast nok, men han manglet det no- 
get udefinerbare som vi kaller intuisjon. Og dermed er no- 
get vesentlig borte av det som skaper en fører og en forsker. 

I tidens hele stil var dessuten Andrée med kjølig overlegg 
individualist, — også i praksis; han var adskillig av en en- 
som natur. Ja, han likte sig til og med best i opposisjon. Det 
eneste sympatiske han fant ved Edvard Munchs malerier — 


> da man engang til hans ærgrelse hadde fått lurt ham inn på 
en utstilling i Stockholm — var at Munch var så velsignet 
opposisjonell! Billedet av sig selv som uavhengig individual- 


& 


ist — «som ej kunnat fördraga att man skulle lefva och dö 
som en man 1 ledet», kjeler han formelig for — endog i en 
ytring i dagboken under ballongferden. 

Midt inne i dette Andrées livssyn og hans hele holdning 
er der allikevel noget dypt utilfredsstillet. Der var i virkelig- 
heten mer av sjel i ham enn der var plass til i den livsmeka- 
nikk han dyrket og som han hadde valgt som sin tro. Men 
alt som ikke passet til rammen, måtte kuttes bort, ubarmhjer- 
tig. Man merker her en viss uro hos Andrée, en viss forsert- 
het som tyder på at han var kjørt inn i en gate hvor han nu 
trosset sig frem og med jernvilje underkuet alt hvad der i 


hans natur ikke fant sig tilfredsstillet ved linjen. Andrée står 
for mig efter lesningen av alt det materiale som er tilgjenge- 
lig, som noget av et 80-årenes voldsprodukt. Hans personlig- 
hets gåte er iallfall ikke løst med formelen «teknisk ingeniør- 
- rasjonalist». 


Der er nu f. eks. hans forhold til den gamle mor. Andrée 


- var ikke en mann av fraser; de ytringer vi har om hans kjær- 


Tlighet til moren er uten tvil bevis for ekte følelse. Men også 
her er der noget extremt, noget som er så overdrevent vold- 

somt at det gir en anelse om farlige fornektede behov i hans 
natur. Da han reiste første gang til Svalbard (1896) sa han 
til moren at om ikke hun var i live når han kom tilbake, så 
vilde hele ferden, hvor vellykket den enn måtte ha blitt, «icke 


bereda honom den ringaste personlige glådje.» Efter hennes 


død — som inntraff mens han var hjemme i Sverige vinteren 
1896/97 — sier han nogen fine og dype ord om hvordan det 


ved siden av den entusiatiske videnskabelige interesse ved en 

slik ferd, dog også er en trang til å ha tanken på én eneste 
som kan favne en som menneske ved hjemkomsten. Og for 
ham var det «endast vid mamma at detta individuelle intresse 
knöt sig.» (At Andrée ikke giftet sig, resonnerer han ofte 
over, og sier alltid at det er fordi en eventuell hustru ikke 
vilde tåle hans ballong-liv; en slik konflikt vilde han være fri 
for, derfor amputerte han tanken om eget hjem). 

I forholdet til moren åpenbarer sig det sjelelige Quand méme 
som ofte er så sterkt hos valg-naturer som mener bli hele ved 
å avskjære. Det samme ratio-tilbederens «Trots alt» åpenbarer 
sig hos Andrée i hans store barnekjærhet. Når de begynte å 
spille Beethoven i selskapene, «råddade han sig i barnkam- 
maren.» 

Overfor religionen var han derimot komplett avskåren; her 
docerer han hele 80-årenes kvasi-naturvidenskabelige molekyl- 
tro; jeg har sjelden lest en så grell illustrasjon til Taines be- 
rømte sats om at «last og dyd er naturprodukter akkurat som 
sukker og vitriol» — som Andrées funderinger over at alt i 
livet er en mekanisk-kjemisk prosess og intet mer. Og dette 
til tross for at Andrée ikke er nogen dårlig resonnør, bare 
at han helt mangler dybdefornemmelse, — eller kanskje ret- 
tere: at denne var satt ut av funksjon hos ham. 

— Men det var bare som grunnlag for en bedømmelse av 
ballongtragedien at vi vilde prøve å få et skimt av Andrées 
personlighet. Det inntrykk årets Andréebok gir, måtte kom- 
pletteres, for ellers vilde der bli gjort ham urett. Han var 
åbenbart en markeret mann, en begavet mann, en viljetrenet, 
en program-sterk mann. Og han kunde sitt fag: ingeniørtek- 
nikken. På dens felt var han i stand til å utføre en omhygge- 
lig forberedelse også av polferden. 

Men — også på dette hans spesialområde kommer begrens- 
ningen tilsyne. Hans tro på teknikken og de regelrette natur- 
lover — hvori hele hans livsanskuelse 1å — blev på en måte 
nettop det skjebnesvangre for selve den tekniske innsats. 
Andrée hadde både vidsyn og skarpsyn. Men det er som om 
der var visse blindlinjer og blindpunkter innimellem som han 
overhodet ikke anet. Og fordi han ellers mente å se så godt, 
var han altfor sikker på sit eget syn. Og han fordret den 
samme konsekvente optreden av naturen som han selv og hans 
livssyn hadde utstyrt den med, — samme enkle og rasjonale 

konsekvens. Alt skulde fungere riktig efter «lovene» der oppe 


i isen. Men er det noget ishavsfolk fort blir enige om, så er 


det dette at i polhavet er der fler overraskelser enn lover. 


Den beste mann deroppe er ikke den stae (eller «envise») om 
enn aldri så teknisk fikse, men den spenstig-elastiske intui- 
sjonist. Nobiles og Andrées skjebner — så nære i forløpets 
art og i geografisk skueplass — er også psykisk i slekt med 
hverandre. 

Når man leser de lange utredninger Andrée legger frem før 


ferden, er man stadig utålmodig efter å komme til pointet: 
vindene og deres retning og de andre meteorologiske faktorer. 


Men man får bare om og om igjen om ballongteknikk. Den er 


nu blitt fullkommen sikker, mener han. Her har han selv både 
-gjenenmtenkt og høstet erfaringer (Østersjøflyvninger). At 
han så allikevel også her — i det rent ballongtekniske — led 


MÅ 


katastrofale nederlag, og det straks i starten, ja, at hele fer- 
den også her blev slump, vilde ikke kunnet bebreides ham 


som teknisk konstruktør. Men vel som pol-forsker. Her kom 


- nemlig skråsikkerheten og formælet sig med det han selv kal- 


ler entusiasmen — og han blev utidig. Nordenskjöld hadde 


ment at man burde forsøke sig med lenkede ballonger ved is- 
- barrieren først. I så fall vilde straks nogen elementære er- 
- faringer blitt vunnet, bl. a. om tåken og om vindretningen. 
Men Andrée vilde direkte til Polen. Passaten ventet jo bare 
på «jåtteballonger medförande resegods og passagerare.» 
-— Hans natur kunde ikke vente. Han manglet den dype og av- 
- gjørende respekt for momentet: Det ukjente. 


Når man taler om Andrées planmessige forberedelse, må 


man altså være opmerksom på at han virkelig var ballong- 
teknisk øvet, men at han på den annen side hadde stirret sig 


P blind på dette ene punkt og derfor hverken så de andre — de 
mange andre — faktorer skarpt i øiet eller endog på sitt spe- 

siale blev nogen kritisk prøvende mann. Han gikk efter næsen, 
å og den var både skarp og rak nok. Men da f. eks. ved starten 
G i 1897 nogen sjøfolk sa til ham at de slepelinene som fra bal- 
— Jongen var strakt nedover mot stranden, måtte legges i slyng 
og ikke rett utspent, vørte han ikke deres advarsel. Følgen 


G 


= 


var at hele historien gikk galt. Linene gikk i spinn og skrudde 
sig løs fra sitt feste så der, da ballongen var kommet over 


sjøen, lød et rop fra soldatene: men slepelinene ligger jo igjen 

på stranden! — Å propos disse liner, som var en av Andrées 
spesielle fiksheter og skulde sikre ballongens relative styrbar- 
het i forbindelse med et seil (som altså også straks blev ubruk- 
bart da linene røk), så er det underlig å lese professor Nat- 
horsts påvisning (fra 1906) av at disse slepeliner i alle fall 
vilde bragt katastrofe — de vilde nemlig tynget for sterkt og 
dessuten satt sig fast mellem isblokkene. Dette illustrerer hvor 
ensynt også i sin tekniske linjal-forberedelse Andrée hadde 
vært. Her får den ukritiske karakter i hele hans livssyn der- 
for også sin konsekvens for selve det tekniske resultat. 

Men verre er det at hans hele behandling av alle de andre 
momenter ved en slik ferd var så utpreget intellektuelt beto- 
net. Et logisk resonnement hadde for Andrée en makt som 
lot ham overse selve virkeligheten. Livets linjer er aldri snor- 
rette. De har alltid en krøll på sig. Og de rasjonelle logikere 
resonnerer uten å ta hensyn til krøllen. Derfor går de så ofte 
døden i vold av bare logikk. Slik i livsanskuelsens polhav, så 
også i isens. 

Næsten uhyggelig elementært åbenbarer dette sig i Andrées 
blindhet overfor værforholdene. Det er som om lekturen fra 
amerikakahytten har suggestionert ham. «Vindarnes lagar», 
het boken, og lovene skulde nu være slik at en sydlig vind 
tok ham op til Polen (på antagelig 10 timer), derfra i like 
linje over til Behringsstredet. Rørende naiv er hans siste til- 
føielse til den helt rasjonelle reiserute: «För landing bør expe- 
ditionen försöka uppnå civiliserade trakter.» — At den ene- 
ste videnskapsmann han hadde med sig fra først av, dr. Ek- 
holm, trakk sig ut av affæren efter den første sommers er- 
faringer på Svalbard (1896), synes ikke å ha kunnet gjøre en 
mann som Andrée det ringeste betenkt. Der var — efter hvad 
de sakkyndige sier allerede i 1906 — helt fra starten praktisk 
ar ikke nogen chanse for annet enn nederlag for balfongfer- 

en. 

Men sledeferden? Den må bedømmes helt for sig selv, og 
den inngikk jo i de muligheter som var tatt med i beregnin- 
gene — skjønt for Andrés vel som noget meget ukjært og 
fjernt. Det fremgår av hvad Andrée-kommisjonen har lagt 
frem, at tragedien her skyldes det helt mangelfulle utstyr og 
den minimale ishavserfaring. Nansen og Johansen hadde jo 
2 år før klart den mangedobbelte marsj under meget verre 

omstendigheter. Det egentlige strandingspunkt, oplyser kom- 
misjonen, har vært klærne. Andrée og hans folk var utstyrt 


som til en sportstur, — uten noget polar-utstyr! Dette var 
det som gav knekken. De manglet tilsynelatende på Kvitøya 
intet annet enn klær, — mat hadde de til langt ut på næste 
vår. — Men dessuten var sledeferden full av feil, som erfarne 


folk hadde visst å undgå. Her ligger der et sympatisk trekk 
ved Andrée til grunn: han hadde vært så entusiatisk sikker 
på resultatet da han gjorde forberedelsen — han smittet jo 


for alvor å leve sig inn i, og under denne innstilling prøvende 
og erfaringssamlende å gjennemtenke, detaljer i sledeturen. 
Slik som Andrée var, kunde han ikke gjøre forberedelser for 
noget som først forutsatte nederlag i det egentlige. Og tan- 
ken på en overvintringsmulighet på isen eller på et ødeland, 
har neppe engang vært innenfor den raske manns fantasi. 
$ Der er i Adrée-boken citert et brev fra Nansen, som sies 
å ha opmuntret Andrée. Jeg kan ikke forstå denne bruk av 
Nansens brev. Nansen synes mig tvert imot på en fin, men 
tilstrekkelig tydelig og meget sterk måte å ha lagt Andrée på 
sinne at man har lov å risikere meget, men der skal være 
tilstrekkelig grunnlag også for risikoen. Nansen citerer nem- 
lig Macbeths ord: «Jeg våger å gjøre alt som sømmer sig en 
mann; den som våger mer, er ingen mann.» (Uthevet her.) 
Nansen tilføier: «Det er i å trekke denne grense at den virke- 
- lige åndsstyrke viser sig.» 

Jeg kan ikke forstå annet enn at Andrée beviste at han 

ikke kunde trekke grensen. Og deri ligger nettop at han var 
mest av en start-natur og mindre av en plan-natur, ikke en 
* forsker, men en temperamentsfull eksperimentator. Dermed 

er langtfra verdien ved ham blitt liten, men den er blitt en 
annen. Og det er av betydning å holde disse ting ut fra 
hverandre. 

Men der er noget som kommer til i siste kapitel, som synes 
| mig å være det egentlig tragiske i selve personlighetsmomen- 
tet. Det kommer til syne også i Andrées egne ord i Dagboken 

| efter starten. Der står riktig nok intet som beviser påstan- 
den om at han bevisst gav sig ut på en dødferd bare fordi 
det var mislykket for ham året før og han nu ikke vilde 
vende tilbake til Sverige en gang til uten å ha latt det stå 

til. Men der er et ord av ham som utgiverne dristig har ut- 
hevet som et slags testament til menneskeheten, og som Andrée 
har notert mens han hadde vakt alene i gondolen den annen 
svevedag. Det heter her, og det er sperret av utgiverne: «Det 
år ej så litet underligt att svåfva hår öfver Polhafvet. Den 
förste som i ballong svåvfat hår. Huru snart skola vi vål få 
efterföljara? Skola man anse oss galna eller följa vårt exem- 
pel. Jag kan ej neka til att det år en stolt kånsla som be- 
herrskar oss alla tre. Vi mena at vi godt kunna taga döden 
sedan vi gjort det vi nu gjort.» 

Han sier «vi». Han burde sagt «jeg». For de uthevede ord 
passer iallfall ikke på Strindberg. Men de karakteriserer fø- 
reren. Nu kunde han ta døden efter å ha gjort hvad han 
hadde gjort. Dette var nettop at de hadde startet. Mer var 
det i grunnen ikke. De var ikke nådd stort op i isen og de 
drev ikke slik at der var nogen chanser for målet. Tvert imot 
hadde de jo allerede i det øieblikk de forlot sin basis et uhell 
med slepeliner og seil tatt bort en av de 4 hovedfaktorer som 
Andrée selv hadde angitt som eneste lovlige basis for våge- 
stykket: ballongens relative styrbarhet var satt ut av funk- 
sjon. Da han dengang fortsatte og ikke straks avbrøt, blev 
det hele — endog efter hans egne forutsetninger — en hasard. 
Og det er derfor ikke underlig at han allerede efter et godt 
døgns seilas, nevner døden som ferdens naturlige resultat. 
Det er spranget han har gjort. 

Det tragiske ligger i at spranget sannsynligvis var en trett 
manns sprang. Ordet er brukt om ham i hans vennekrets i 
Stockholm som karakteristisk for endringen i hans lynne i 
løpet av vinteren efter det første forgjeves forsøk i 1896. 
Andrée 1896 og Andrée 1897 er ikke samme mann. Andrée 
1896 er lovenes frie og stolte behersker, Andrée 1897 er av- 
mektig i lovenes ubønnhørlige konsekvens. Stolt, kan man 
si, å gjennemføre hvad man har foresatt sig og lovet verden 
— selv om man ser at det bærer i døden. Men her kommer 
Nansens citat fra Macbeth og setter begrepene på rett plass. 
Den som risikerer mer enn der er basis for — — —. Vår 
beundring, vår hyldest, kan da Andrée ikke få. Men vel en 
dyp, ja en fellesfølelsens inderlige og vemodige sympati. 

For der var konsekvens i det som skjedde. Andrée hadde 
ut fra hele sitt livssyn og ut fra sin suggererende tro på sei- 


ANDREE a 


vw 


ren satt alt inn på den ene chanse. Selv følte han sig ilde 
 .berørt av det da han blev hyldet av titusener først i Stock- 
holm og siden i Gøteborg før avreisen 1896. «Dette skulde 
de ventet med til hjemkomsten», bemerket han. Men på en 
karakter som hans virket hyldesten og forventningene allike- 
vel forpliktende. Han hadde rodd sig ut og måtte ta følgene. 
Der var en resignert vilje i de ord han nedskriver på Sval- 
bard før avreisen 1897, da han sier at de får dra avgårde 
selv om de ikke får mer til vind enn at den iallfall «möjliggjör 
 -sjålve afresan.» Han sier: «Det synes mig nåmligen att vi 
efter så mycken våntan åro beråttigade, för ej att sega för- 
pliktade (uthevet her) att verkstella afresan.» Sverige hadde 
selv inntrykk av dette. Svante Arrhenius skrev at de tre bal- 
longfarere anså sig å ha gitt sitt æresord til det svenske folk 
om ikke å vike tilbake. 

Efter Andrées natur var det utelukket å komme hjem og 
forklare sig. Han hatet megen tale, hans tale skulde være 
handling. Men det er tragisk at en slik mann settes i valget 
mellem to muligheter som begge gjør det av med ham: til- 
baketog eller død. Hans menneskeideal var Napoleon, — kun 
ikke Napoleon på Sanct Helena. Og så førte da plutselig de 
rette linjer ut i et sprang, — mens Waterloo-stemning kanskje 
rådde i hans hjerte. 

Man kommer ikke forbi det inntrykk at der var noget visst 
-— krampaktig ved hele Andrées utvikling og idé-steilhet, og at 
— det er konsekvensen herav som åbenbarer sig i siste kapitels 
tragedie. Han har selv en gang gitt oss et innblikk i noget 
- slikt i hans sjel, når han fremhever «selvhypnotisme» som et 
av sine slagord. Man skal, mener han, beherske sig selv ved 
å vekke en levende forestilling om hvordan man bør handle. 
Altså spile sig selv op ved tro på sig selv og sin idé. Hvor 
langt han har gjennemført dette og hvor meget hans hele livs- 
syn og skjebne er blitt bestemt av en slik selv-hypnose, kan 
- ingen dømme om. Men de ytre trekk i hans liv slutter natur- 
| lig op om en slik indre habitus. Og da er det ur-tragisk at 
han som førte hele sin tids høie tale om frigjorthet fra all 
«tro», nettop skulde gå til grunne på en hypnotisert overtro 
og på en stivnet dogmatisk innstilling overfor livet og virke- 
- ligheten. 

Hertil må til slutt bare føies at Andrées mannfolkelige ka- 


10 EIVIND BERGGRAV 


rakter viser sig fra den mest sympatiske side under sledefer- 
dens strabaser, da hver dag har nok i sin egen plage. Her er 
han god og trofast. 

At der kanskje har vært en sår og nagende dybde-bevisst- 
het i ham under isvandringen mener utgiverne av dagboken å 
kunne ane i den ting at han søkte avledning i å beskjeftige 
sig til uplikt med bagatellartede undersøkelser av grus på isen 
og beskrivelse av fugler o. 1., ting som ikke kunde få nogen 
betydning. Det er jo et kjent fenomen at vi når noget nager 
oss i det aller innerste, ofte blir urolig og intenst optatt med 
de vekslende utvortes ting. Slik forklarer utgiverne her An- 
drées «rörende» iver for intetsigende bagateller. I så fall er 
der i dagboken gløtt inn til en sjel, som vi utelukkende har 
å stanse op i ærbødighet for. 

Men stillet overfor de ting som mennesker har lov å gjøre 
sig op en mening om, kan man ikke lese om denne tragedie, 
som ved funnet på Kvitøya blev et så betagende kapitel av is- 
havets saga, uten også en smule kritisk syn. Det er iallfall 
nødvendig at dramaets dimensjoner ikke uten videre over- 
føres på personlighetene eller bedriften. Andrées idé og inn- 
sats ruver mindre enn den verdensakt som dannedes ved spen- 
ningen og ved funnet. Men som miennneske kommer Andrée 
vårt hjerte nærmere enn kanskje de fleste polar-helter, nettop 
fordi han bar en skjebne i sig og blev noget av en martyr 
for sin natur og for det åndelige tidsmiljø som besatte ham. 
«Ørn» — som han i sitt eget idealbilede døpte ballongen — 
blev han kun i sin vilje, og i sin isolasjon. Men det er jo 
dette de fleste menn mangler som ellers eier mest av det An- 
drée savnet. Og som mennesker bør ikke vi andre prøve oss 
på nogen sammenligning. 

Eiwind Berggrav. 

LEGMANNSKRISEN 
AV pastor JOHANNES SMEMO. 
L. 


At norsk legmannskristendom står midt oppe i en svær og 
egenartet krise, kan ikke lenger være skjult for nogen. I mer 


klartseende kretser innenfor bevegelsen har krisen en god 


stund vært under drøftelse. Og selv der den forties eller be- 
nektes, er tegnene altfor tydelige. 

Om det vil et par antydninger være nok. På ikke få steder 
er kanskje matthetsfølelsen det mest iøinefallende symptom. 
De overtallige organisasjoner som efter tur banker på døren, 
gjør folk rent rådville. Og det ikke bare når ærendet er bønn 
om pengehjelp — skjønt den ting mer og mer blir et alvorlig 


+ problem. Men stundom synes gaven, vederlaget man tilbyr — 


organisasjonenes utsendinger — å falle kristenfolket næsten 


like besværlig. De kommer i et slikt antall, under slike for- 

utsetninger og med slike mål, at nogen hver er begynt å 

spørre: var det meningen med legmanns-virksomheten? 
Hvordan det nu enn henger sammen — kjensgjerning er 


det videre at emissærene overhodet ikke har den høie stjerne 
lenger. For bare 10—12 år siden kunde en kjent og kyndig 
mann ennu si at folket mer enn nogen gang ropte på lege for- 


kynnere, og at der var liten interesse blandt troende unge 


menn for å bli prester men desto mer av en «merkelig gri- 


pende trang efter å bli legpredikanter.» Alle vet at man nu 


med minst likeså stor rett kunde si det stikk motsatte. 


Nuvel — dette er alt nærmest ytre symptomer bare. Og 
man må vente at der blir pekt på andre ting som synes å tale 
om det motsatte av krise: de sterkt optømrede organisasjons- 


byggverker og den både kristelige og kirkepolitiske innfly- 
«delse som utvilsomt utgår fra flere av dem. Nettop ved å 


betrakte slike ting er det så mangen venn av legmannsbeve- 


gelsen som prøver å styrke sin sviktende tro på bevegelsens 


sunnhet. Men da er det dobbelt urett å dekke over det fak- 
tum at just her står vi ved det vesentligste og egentlige krise- 
symptom: den stadig voksende følelse av motsigelsen mellem 

det imposante ytre og det innhold som ikke holdt tritt i vek- 
sten, erkjennelsen av den spenning mellem form og kraft som 
blir mer og mer åpenbar. 

Nu vet jeg vel at man ikke sådan i en tidsskriftartikkel kan 
tale om sviktende åndskraft som noget der må klandres og 
rettes på. Både den refselse og den redning som her trenges, 
fullbyrder sig andre steder enn i Kirke og Kulturs spalter. 
Men hvad vi her — hvor der ingen særinteresser er å ivareta 
— kanskje kunde begynne å gjøre, det er å snakke ut. Uten 
fryktsom hensyntagen til nogen kant konstatere krisens egent- 
lige vesen og søke svar på hvordan den er opstått og hvad 
den byr av opgaver. Det må nu for den sykes egen skyld 
snart skje — ganske anderledes åpent og prinsipielt enn det 
hittil er skjedd. Og så kommer alt an på hvordan det skjer. 

Det er grunn til å frykte for at legmannskrisen fra enkelte 
hold vil bli hilst med en slags stolt seiersfølelse på «kirkens» 
vegne. Men i det kor kan ingen sann venn av den sanne kirke 
blande sin røst. Er prestene og kirken i Norge på mange vis 
blitt ydmyget ved det Gud lot skje iblandt oss gjennem leg- 
mannsbevegelsen, så er det ikke forat vi nu skal sprette i 
været som en fjær som er fridd fra sitt trykk. Han har rett 
til å vente at vi nu blir i det lave uten å holdes nede kunstig. 
Er det sant som mange tror — vi vet forresten ingenting sik- 
kert om det — at Gud nu i høiere grad enn før akter å 
bruke «embedet» som sitt egentlige arbeidsredskap, så ligger 
forutsetningen for denne nåde i ethvert fall ikke i at embe- 
det nu har «seiret» men tvert imot nettop i den ydmygelse 
det er blitt holdt nede i. Og derfor: Gud forbyde at det nogen- 
sinne kommer op av den dal igjen! 

Forhåpentlig er vi i det hele tatt kommet dit nu at ingen 
lenger vil stille kirkeembede og legmannsbevegelse op mot 
hinannen som konkurrerende eller endog som gjensidig eks- 
klusive alternativer. At den komplett tøilesløse selvtekt som 
nu rår ved utsendelsen av lege forkynnere, kan være gjenstand 
for kritikk, det er en annen sak. Der må det dog i all ansten- 
dighets navn våkne en viss respekt igjen for bekjennelsens 
rite vocatus. Men at der gis en retteligen kallet legmannsfor- 
kynnelse, det bør ikke for alvor debatteres mer i Hans Nilsen 
Hauges land. 

Basis for all samtale om denne ting må nu være: ikke or- 
ganisasjonsinteresse eller kirkebegeistring men nidkjærhet for 
«det som hører Gud, Hans rike og Hans vilje til. At den nid- 
kjærheten gjenfødes blandt de kristne både i og utenfor leg- 
mannsbevegelsen, det er grunnbetingelsen for en lykkelig ut- 
gang på legmannskrisen. 


Lik 
Hvad består da krisen i? 
 — Dypest sett deri at legmannsbevegelsen er kommet i strid 
med sine egne bærende prinsipper. I den grad er det tilfelle 
at man må lete med lys og lykte efter sant legmannsvirke in- 
nenfor den bevegelse som bærer navnet. 

Det grunnleggende prinsipp for alt som heter legmannsvirk- 
somhet, kan jo ikke være tvilsomt. Det er det spontane vid- 
nesbyrd. Det bygger på den enkle iakttagelse av at Gud skjen- 
ker spesielle nådegaver også til slike som efter menighetens 
ordning ikke har fått nogen egen arbeidsopgave. Med rette 
betraktes så nådegaven som et Guds kall man ikke har lov til 
å være ulydig imot, men som skal besvares med trofast ut- 
øvelse i tjeneste for næsten. 

En slik frivillig tjeneste i lydighet mot Guds kall gjennem 
nådegaven kaller vi vidnesbyrd. Og nettop vidnesbyrd er ut- 
trykket for legmannsvirksomhetens rette vesen — enten det 
nu fremtrer i ord eller på annen vis. At det hos oss næsten 
utelukkende blir forstått som uttrykk for ordvidnesbyrdet, er 
vei en svakhet, men likefullt en kjensgjerning som vi får inn- 
rette oss efter. 

Dette spontane vidnesbyrd er fent i alle levende kirkesam- 
fund. Livskraften i samfundet kan for en vesentlig del måles 
nettop på det. Men hvordan skal nu samfundet stille sig til 


disse uvilkårlige krefter som stadig bryter frem? — det er 
et spørsmål som både teoretisk og praktisk besvares høist for- 
skjellig. 


; Romerkirken har sitt svar, som gir sig ut fra dens eget 
vesen: all virksomhet til sjelenes frelse og opbyggelse ligger 
direkte og helt under kirken, d. v. s. under dens geistlighet 
av forskjellig art og rang. Kirkens stilling til det spontane 
kristenvidnesbyrd fra legmannshold blir da nødvendigvis én 
av to: dreier det sig om en mindre betydningsfull rørelse, 

ekspederes den ut av verden enten ved maktbud eller ved å 
ties ihjel; kan ikke bevegelsen stanses, men truer den med å 
bli en åndelig maktfaktor, så innlemmes den resolutt i kirke- 
organismen i form av en orden som står under kirkens suve- 
rene ledelse. M. a. o.: alle konflikter, enhver mulighet for 
krise nøitraliseres ved at der ingen virkelig legmannsbevegel- 
se får lov å eksistere. 

Det er et av bevisene for romeråndens vedvarende innfly- 
delse på tankegangen i de evangeliske kirker at de praktisk 
talt alle har vært fristet til å resonnere og handle på samme 
vis. Og altfor titt falt de i fristelsen. For oss er det nok å 
minnes hvordan Hauge og hans venner blev hilst velkommen 
av den offisielle kirke. 

Evangelisk syn på saken er nu imidlertid det at livet skal 
få gro fritt efter hver enkelt spires art og evne. Gud har 
ikke bundet frelsesmuligheten og vekstvilkårene i sitt rike til 
bestemte ytre organer. Vel har Han selv styrt det slik at kir- 
ken har et fast embede og bestemte former. Men mer enn 
én gang gjentok Amos” historie sig: embedet forstod hverken 
sin Gud eller sin tid, og så kalte Gud bonden og gjæteren til 
å bære frem vidnesbyrdet fra Ham selv. Der trengtes nok 
ikke alltid nogen Amos, fordi embedets innehaver ikke var 
nogen Amasja. Men når stod det så bra til med kirken at 
den ikke trengte å høre noget vidnesbyrd uten fra embeds- 
stolen? 

Det har i de par siste menneskealdre vært Den norske kir- 
kes lykke — men ikke noget å rose den av, for den gjorde 
bare hvad den var skyldig å gjøre — at den i høiere grad 
enn de fleste andre kirkesamfund forstod å gi rum for det 
spontane vidnesbyrd. Da den i begynnelsen prøvde å ryste 
det av sig, lyktes det ikke, og siden forsøkte den det heller 
ikke —' hverken ved utryddelse eller ved underleggelse. Røsten 
fikk runge, livet fikk gro. Fritt. Og som det alltid går når 
livet får utfolde sig efter sin egen innerste lyst og lov: fruk- 
tene blev rike. 

På flerfoldig vis merket vi det. Først slik at den ene røst 
blev til mange — et helt høit kor av bods basser og tilbedel- 
ses tenor. Dernæst på den måten at kirken selv hørte vidnes- 
byrdet, tok det til hjerte og blev fornyet ved det. Og endelig 

blev vi ved denne lykkelige åpne korrespondanse mellem em- 
bedet og nådegavene i høi grad spart for den vanskjebne som 
- rammet så mange folkekirker: at meget av det sterkeste kri- 
stenliv vendte sig bort fra fellessamfundet og havnet i en alt- 
for splendid isolasjon fra både kirke og folk. 

Såvidt jeg har forstått, har vi her i landet vært nokså 
enige om å betrakte dette som en vinning både for kirken og 
for det spontane vidnesbyrd selv. Og ikke minst for det siste. 
— Men nu inntreffer tragedien. Og tragedien er at den tyning 
av det spontane vidnesbyrd som vi fra kirkens side er blitt 
«sKånet for, den er legmannsbevegelsen selv i ferd med å be- 
sørge, idet den ved sin praksis — som har utviklet sig i stil 
med et moderne forretningseventyr — er kommet i opposisjon 
til sin egen idé. 

Ad to sterkt sammenhengende linjer holder denne prosess 
på å fullbyrde sig. For klarhets skyld vil vi forfølge dem en 
smule hver for sig. 

III. 

Det gjelder først selve forkynnelsen. 

Når ordet legmannsvirksomhet nevnes nu om dagen, hvil- 
ken praktisk forestilling vekker det så først av alt? Utvilsomt 
ikke tanken på spontant legmannsvidnesbyrd i ord og liv men 
tanken på det funksjonærarbeide som utføres av profesjonelle 
ikke-geistlige predikanter. Legmannsbevegelse betyr. emissæ- 
rer og sekretærer. 

Dermed vil det straks fra én side stå klart hvad jeg mener 
med at legmannsbevegelsen er kommet i strid med sin egen 
idé. Folk som har fått teoretisk utdannelse for kristelig pre- 
 ken- og lederarbeide, og som siden har dette som livsopgave 

og levebrød, er selvsagt det stikk motsatte av legfolk. 

Nu skal jeg være den siste til å nekte at det er både ønske- 
lig og nødvendig å utnytte forkynnerevnen hos slike som av 
en eller annen grunn ikke har fått den ordinære teologiske 
utrustning. Det er et kirkelig-praktisk spørsmål å avgjøre 


— når nådegaven er av den art at innehaveren bør vie sig helt 


å til forkynnerarbeidet. Hvem vilde ønske at menn som f. eks. 
— Paul Gerhard Sand, Edin Holme og Ludvig Hope var bundet 
- til en sterkt optatt verdslig gjerning og bare skulde «vidne» 


Gå fristundene? Kirken skulde selv knytte til sig og ut- 

nytte slike nådegaver, og samtidig er det helt i sin orden at 
de frie bevegelser tar sig av tingen. Det har vært og skal 
være en av legmannsbevegelsens opgaver. 

Men det er én ting, og noget annet er det når hele livsbe- 
vegelsen vesentlig presses inn i funksjonaristiske former. Og 
at det nu er tilfelle, kan ikke nektes. En ung mann som blir 
omvendt til Gud og viser nogenlunde evner til å si et ord of- 
fentlig, får ikke lenge gå i fred. Han må selvsagt bli emis- 
sær. Går altså inn i legmannsbevegelsen — og ophører å være 
legmann. 

Det ligger utenfor denne artikkels interesse å konstatere 
de farer som 20 års unge gutter selv på denne måten føres 
ut i. Den avgjørende interesse er kristenlivets egen. Og da 
er aller først å beklage at bevegelsen nu mister så mange vir- 
kelige legmenn, nemlig nøiaktig like mange som de der blir 
funksjonærer. Jesus har jo talt et ord om saltvirkning. Men 
et slikt samfundssalt må være å finne midt i samfundslegemet. 
Og det er nu engang nettop ikke hverken prester eller emis- 
særer. Det er just til dette vi trenger legmannsbevegelsen 
9: levende, virksomme bønder, forretningsfolk og arbeidere. 
Men denne livskraft med alle dens virkninger tapper bevegel- 
sen sig selv for ved å følge funksjonærlinjen. 

Og nu viser de sig også de verste følger av den synd man 
begikk da legmannsprinsippet blev brutt. For mest skjebne- 
svangert er det vel at rendyrkingen av funksjonærlinjen lam- 
mer de nådegaver som legmannsbevegelsen enda rummer. Jeg 
taler virkelig ikke om eventualiteter og faregespenster men 
om kjensgjerninger vi alle kan iaktta. Dels er fagforkynner- 
ne naturligvis taleteknisk så overlegne at legfolk undser sig, 
dels er man simpelthen så rikelig forsynt med dem at det ofte 
er liten eller ingen plass for den spontane innsats. Alt i alt: 
man venner sig av med å føle ansvar og plikt. Og når det så 
engang iblandt likevel blir ropt på nådegavenes hjelp, så er 
både viljen og evnen forringet. 

Slik er det f. eks. kommet til den tingenes tilstand man nu 
så titt klager over: at det mange steder er næsten utenkelig 
for kristne mennesker å komme sammen til felles opbyggelse 


hvis ikke en eller flere emissærer — eller i alle fall presten 
— er med. 

Det blir svart at slik behøver det ikke å gå. Sammenhen- 
- gen mellem rik fagforkynnelse og visnende spontaneitet er 
ikke saklig nødvendig; legmannsbevegelsen hevder nu som all- 
tid at det ene må gjøres og det annet ikke forsømmes. J a, det 
spørs. Det spørs om ikke forholdet kommer inn under en al- 
men lov, en lov om at når teknikken rendyrkes, så lammes 
ånden, og når det frie skal uniformeres og det spontane ågres 
med, så lakker det mot enden med både friheten og spon- 
taneiteten. 

Både de gode intensjoner for å bevare bevegelsens leg- 
 mannskarakter og det mislykkede ved hele utviklingsgangen 
kommer på eiendommelig måte tilsyne i den institusjon som 
nu meget følgeriktig danner denne linjes endepunkt: Bibel- 
skolen. Flere organisasjoner har, som bekjent, prøvet dette 
arbeidsmiddel. Indremisjonsselskapets skole fortjener bare på 
grunn av sin størrelse og praktiske betydning særskilt opmerk- 
somhet. 

Det var fra først av uttrykkelig meningen at bibelskolen 
ikke minst skulde være et sted til styrkelse og utvikling av 
enkel legmannskristendom. Kristen ungdom skulde her finne 
hjelp til å utdype både sitt liv og sin erkjennelse — og så gå 
hjem og høste nytte av det for sig selv og for legmannslivet 
på hjemstedet. Så var tanken fra først av. Og det er efter 


hvert ikke blitt lagt mindre vekt på denne side av saken. Hel- 


ler tvert imot — i teorien. 

Det hindrer imidlertid ikke den kjensgjerning at bibelsko- 
lens annen opgave i folks bevissthet har stått som den egent- 
lige hele tiden: den er emissærskole. Jeg vet ikke hvor stor 
prosent av elevene som går over i direkte kristelig virksomhet. 
Det kan godt være åt satsen ikke er så høi som de fleste tror. 
Avgjørende er heller ikke det men derimot arten av den un- 
— dervisning som bydes og av den ånd som utgår fra antalten. 
Og da tror jeg det må tilståes: elevene formår ikke, når de 
kommer ut igjen, å fjerne den opfatning av skolen som folk 
— sitter med. De er blitt fagfolk. Det forråder de både i tanke- 

gang og i ferd at legfolk i gammeldags norsk mening er de 
ikke lenger. 

Jeg behøver vel ikke uttrykkelig å si at jeg ikke tenker på 
en ting som beskyldning for opblåsthet over alt man har lært 

på 3 måneder. Om slikt trives ved bibelskolene, så er de san- 
nelig ikke de eneste anstalter hvor det ugresset gror! Heller 
ikke akter jeg å avgjøre om det er sant at elevene uniforme- 
res og blir små avtrykk av store forbilleder. Det forekommer 
ved diverse andre høie og lave lærdomsseter det også! Men rik- 
tignok tangerer min anke dette siste. I den mening nemlig at. 
jeg frykter for at dyrkelsen av ferdigheten skader den spon- 
tane oprinnelighet og fremelsker type i stedet for markert 
personlighet. 

Det spørsmål må altså for alvor reises: hører teologi — 
teoretisk og praktisk — overhodet hjemme på en legfolkets 
kristenlivsskole? Må ikke den kortvarige og forutsetningsløse 
sysling med teologenes rettmessige fag nødvendigvis skape 
en halvhet som skader mer enn den gagner til alle kanter? 
Lærere i nytestamentlig og kirkelig mening kan tyveåringer 
dog ikke utdannes til på en slik skole i løpet av nogen måne- 
der. Og det spontane vidnesbyrd som skulde være legfolkets 
særopgave, det kan vel ikke fremelskes ved nogen populær 
homiletikk? 

Er det så bare et innholdsløst paradoks når vi hevder at. 
legmannsbevegelsen i selve betraktningen og utøvelsen av 
vidnesbyrdet er kommet i strid med sin egen idé? 


IV, 


Den vesensforandring som legmannsforkynnelsen slik har 
undergått, er på det nøieste filtret sammen med en annen 
ting som karakteriserer bevegelsen for tiden: orgamisasjonen. 
Og såvidt jeg kan se, er organisasjonsfenomenet det annet 
klare bevis på at legmannsbevegelsen kommer inn i en stadig: 
dypere motsigelse til sig selv. 

En legmannskristendom som kjenner sig med hjerte og sam- 
vittighet knyttet til sin kirke, og som bare ber om rum til å. 
tjene den med sitt spontane vidnesbyrd, vil helst stå fremmed 
overfor enhver tanke om organisatorisk selvstendiggjørelse. 
Det kommer ingen steds klarere frem enn i den gamle haugian- 
isme: «Vi har aldrig havt nogen ordnet Kirketugt iblandt os, 
ligesom vi aldrig har holdt nogen Bog, saa hverken jeg eller 
nogen af Eder ved, hvormange efter et ordnet Tal der er, som 
bekjender sig til den Tro, det Sind og indbyrdes Venskab — —. 

Ligesaa ved I, at vi aldeles intet Tegn eller Ceremonier ind- 
byrdes har; thi kun ved Samtaler, Handlinger, tildels og Re- 
komandationer er det, vi blevne fortrolig med hverandre. 
Disse Ting bør vi ikke befatte os med herefter, heller i noget 
Særeget.» (Hauges testamente til sine venner.) 

Helt annerledes må det jo stille sig for en «legmanns»-be- 
vegelse som ser sin vesentligste opgave i å utdanne og ut- 
sende så mange og så dyktige forkynnere som mulig. Det 
aktualiserer sig i det praktiske problem om pengene til å 
lønne funksjonærflokken med. Det problem har for nutidens 
legmannsbevegelse bare én løsning: strammere, mer forret- 
ningsdyktig organisasjon. 

For den retning som står mindre tillitsfull, ja kanskje i 
opposisjon til folkekirken, vil det dessuten også av prinsipielle 
grunner være et ønskemål å få en mest mulig sluttet, selv- 
stendig organisert legmannskristendom. Slik må vi jo f. eks. 
forklare oss Hopes eiendommelige opfatning, som han i alle 
fall i 1920 hyldet, at den første av legmannsvirksomhetens 
svake sider er — for dårlig organisasjon! 

Nu er det vel ikke mange, selv av dem som deler Hauges 
ideelle syn, som praktisk kan være med på hans radikale råd 
om det organisatoriske: disse ting bør vi ikke befatte oss 
med. En ytre ordning av den åndelige livsbevegelse behøver 
ikke å stride mot dens vesen men er tvert imot helt nødven- 
dig. Den gamle haugianisme eide selv rikelig med slike an- 
satser. Og nettop her er det utvilsomt noget som heter å 
lytte efter tidens og forholdenes krav. 

Men det er én ting, og noget annet er 'det når det blir et 
hovedanliggende å kunne peke på slike tall som Hauge ingen 
rede hadde på, og som han heller ikke ønsket å kjenne så nøie. 
Eller anderledes sagt: når organisasjonsinteressen selvsten- 
diggjør sig slik at gudsrikearbeideren blir en bedriftsleder 
med den store hovedinteresse å få maskineriet til å gå. Jeg 
taler virkelig heller ikke her om mulige fremtidsfarer bare 
men om fakta som alle kyndige kjenner til. 

Denne lille artikkel har, som før sagt, ikke til opgave å be- 
trakte disse arbeideres personlige kår. Men det må være til- 
latt å uttrykke en dyp deltagelse med dem i deres mer enn 
vanskelige stilling. Jeg vet ikke mange som er mer verd å 


20 JOHANNES SMEMO 


synes synd på enn slike unge kristne som fylt av spontan ar- 
beidstrang gikk inn i tjeneste hos legmannsbevegelsen, og om 
kort eller lang tid opdaget at de var — funksjonærer i en 
forretning. Men enda mer er jo den bevegelse å beklage som 
er kommet i så åpenlys konflikt med sin bærende idé om 
spontan nådegave og frivillig tjeneste. 

Tjeneste ja — det er stikkordet som alt må prøves på her. 
Tjeneste overfor det folk og den kirke legmannsbevegelsen til- 
hører. Holder ikke ånden og metoden ut i den ildprøve, så 
er vi igjen midt inne i den usalige motsetning mellem idé og 
virkelighet. 

Å si at organisasjonene er de egentlige herrer i norsk kirke- 
og kristenliv for tiden, vilde være for sterkt et uttrykk. Men 
å peke på at de er i ferd med å bli det, er bare å yde en god 
tjeneste til alle sider. 

Og verst av alt er det da at selve den lege forkynnelse hol- 
der på å gli inn i trellekår under de mektige organisasjons- 
interesser. «Forkynnelsen lar sig kjøpe og selge til tjener for 
organisasjonssyn og særopfatninger» — slik uttrykte en frem- 
stående legmann sig nylig privat. Og det er i et hvert fall 
ikke for sterkt sagt. Men når nådegavene bentfrem handles 
og ågres med, hvor meget er det da igjen av legmannsvidnes- 
byrdets oprinnelige idé? 

Det kunde videre være verd å nevne forholdet til prestene. 
At flere av dem er vesentlig optatt som ærendsgutter for or- 
ganisasjonene, er en kjent sak. Det beklager jeg ikke prestene 
for. De er der for å tjene. At de blir trassert på, er bare i 
sin orden. Og har de gjennem de eiendommelige forhold som 
nu en tid har rådd, lært noget av tjenestens villighet og øvelse, 
så er det bare grunn til å lykønske dem. Men etpar nye spørs- 
mål er det riktignok hvem de tjener og hvordan 'de tjener. 
Hvem: folkekirken som kalte dem og lønner dem, eller orga- 
nisasjonenes særformål? Og hvordan: med de eneste legi- 
time arbeidsmidler som er lagt dem i hånden — ordet og 
sakramentene — eller med foreningsstrev og underholdnings- 
stoff? — Den som reflekterer over saken aldri så lite, vil 
ikke undre sig om en betrengt prest overveier å vende alt 
organisasjonsarbeide ryggen og ofre sig utelukkende for sitt 
embede. 


Endelig må det spørres hvordan forholdet til Zirken egent- 

lig er. Hvem er der herre og hvem tjener? Det eldste leg- 
mannsarbeide her i landet hadde som sitt uttrykkelige pro- 
gram å ville tjene folkekirken. Nu er det derimot sikkert at 
rollene er byttet om f. eks. når det gjelder pengespørsmålet. 
Da får kirken lov å tjene selv organisasjoner som ellers fra- 
ber sig for intim berøring. Nuvel — jeg beklager ikke kir- 
ken av den grunn. Den skal tjene, tjene også legmannsbeve- 
gelsen. Og har den lært en smule offervillighet gjennem de 
lite stolte kår den nu befinner sig i, så bør den bare prises 
lykkelig for det. Men et annet spørsmål er det jo, om den 
— ikke burde ha viktigere opgaver enn «kirkeofringer» og ed- 
lere mål enn retningsinteresser å ofre sig for. 

Men den som til sist og gjennem 'det alt mest er å beklage, 
det er legmannsbevegelsen selv, som nettop gjennem sin or- 
ganisatoriske trivsel og maktstilling blir mer og mer frem- 
medgjort for sin grunnidé om fri og spontan tjeneste. 

Spør vi efter den dypeste rot til den feilutvikling vi her 
står overfor, så tror jeg den ikke minst ligger i den falske 
forståelse av den bibelsk-lutherske tanke om det almindelige 
prestedømme. All legmannsvirksomhet bygger jo — med rette 
— på denne tanke. Men det er betegnende at man i den senere 
lutherdom mer og mer pukker på de rettigheter den skal føre 
med sig for kirkens lege lemmer. Det nye testamentes og 
Luthers mening var dog åpenbart en annen, nemlig å inn- 
prente de forpliktelser hver enkelt skal føle. Der dette siste 
sinnelag rår, utløser det sig i tjeneste. Når den førstnevnte 
tankegang vinner rum, våkner herskertendensene. 

Nu er det jo kriteriet på renheten i tjenestens vesen at 
tjeneren er villig til selv å forsvinne bak tjenesten og dens 
mål. Prøven på ektheten i organisasjonenes tjenerånd er altså 
spørsmålet: hvor villige er de til selv å forringes, ja til å la 
sig opløse, når bare det felles fri legmannsliv kan gro? Før 
organisasjonene har gitt et kristelig tilfredsstillende og over- 
tydende livsbevis på at de har ren samvittighet i så måte — 
før tier ikke anklagen for at de står i spenningsforhold til 
legmannsbevegelsens livsprinsipp. 


MV 


Hvordan kan denne skjebnesvangre utvikling vendes? Hvad 
krever situasjonen av praktisk innsats? 

Det hjelper i ethvert fall ikke med nogen tumultuariske 
kriseforanstaltninger. Den som kommer med øieblikkelige 
krav om å gi emissærene avskjed, legge ned bibelskolene og 
opløse organisasjonene, han vilde bare forråde at hverken 
hjerne eller hjerte reagerer riktig i denne sak. Hans hjerte 
glemmer all den kjærlighet og arbeidsiver som slike hodekulls 
inngrep vilde drepe. Hans hjerne overser at en historisk be- 
tinget utvikling overhodet ikke lar sig kommandere og bedre 
ved så mekaniske og negative midler. Her må nok arbeides 
på mer innvortes og positive linjer. 

Det gjelder i første rekke om å gjenreise kegmannsbevegeg- 
sens egentlige idé i legfolkets sinn. 

Det forutsetter riktignok erkjennelse av at bevegelsen er 
kommet inn på feilaktig og farlig spor. Og nettop denne 
syndstilståelse er det avgjørende skritt inn på rett vei igjen. 
At erkjennelsen brer sig mer og mer blandt det almindelige 
legfolk, er en gledelig kjensgjerning. Derimot kan vi ikke 
si at vi har fått høre uttrykk for en rett opfattet og åpent 
tilstått forståelse av stillingen fra representativt hold. Er- 
kjennelsen eksisterer sikkert der også. Men det er jo ikke så 
rart at man kvier sig for å tale rett ut. Jeg kan ikke skjønne 
at man kommer utenom lenger. Saken er sikkert altfor langt 
kommet til at feilene kan rettes på i all stillhet. Det skulde 
vel heller ikke ligge i legmannsbevegelsens linje å ville fortie 
sine synder og omvende sig i smug. ] 

I tilknytning til det jeg har sagt både om legmannsbevegel- 
sens idé og om den motsigelse til idéen vi er glidd inn i, 
mener jeg at den prinsipielle opgave nu ligger i denne dob- 
belting: arbeidet må få igjen karakteren av legmanmns-beve- 
gelse og av legmanns-bevegelse. 

Efter alt det foregående kan jeg her ytre mig kort. Det 
gjelder i begge tilfelle først og fremst å vekke tillive en om- 
tenkning i pakt med den gamle legmannsånd. Allerede det 
første av de to enkle og selvsagte krav jeg opstiller kaster et 
eiendommelig lys over den tankegang som rår nu. Den er så 
ensidig innstillet på møter og fagmessig preken at det er 
næsten utrolig. Selv når f. eks. en indremisjonsfører så varmt 
opfordrer til vennebesøk — en typisk form for gammeldags 
legmannsliv — så begrunnes det med et regnestykke over hvor 

mange dager og måneders «virksomhet» man derved vilde 
opnå! Men overfor et slikt resonnement er det visst ingen 
risiko ved å påstå at «virksomhet» har vi mer enn nok av. 
Det som både legfolket og folkekirken sukker efter, er san- 
nelig ikke flere sammenkomster og flere ord, men det er det 
spontane og praktisk virksomme livsvidnesbyrd som en sann 
degmanns-bevegelse alltid betyr. 

Men så må det også være en legmanns-bevegelse, en fri og 
stadig fornyet livsutfoldelse, ikke en tilstivnet organisasjon 
som mer og mer nærmer sig til å være en selvstendig og av- 


* sondret sekt. — Det jeg her tenker på, finner jeg ikke noget 


bedre uttrykk for enn de ordene en tysk kirkemann for nogen 
år siden skrev om forholdet mellem legmannsbevegelsen og 
folkekirken i hans hjemland. 

Måtte legmannsbevegelsen, sier han, «vedbli å være det den 
heter: en bevegelse, et fluidum, som livgivende strømmer 
gjennem landskirken. Ikke en sjø i folkekirkens område skal 
legmannsbevegelsen være men meget mer ligne det vann som 
bonden overrisler sine tørre marker med for å gjøre dem 
fruktbare. Ennu nærmere enn billedet av vannet ligger Her- 
rens eget billede om saltet, som realiserer sin livsbestemmelse 
nettop ved å opløses. Er saltet i maten, så ser man det ingen- 


steds, men man merker det overalt. — — Legmannsbevegel- 


sen ødelegger selv sitt vesen og sin velsignelse i samme grad 
som den ophører å være bevegelse og fortsetter med å bli or- 
ganisasjon.» 

Det dreier sig om en omtenkning, har vi sagt, om en gjen- 
reisning av legmannstankegangen. Men like visst som den 
ikke kan restitueres ved bestemte ytre reformer, likeså sik- 
kert må den gi sig utsiag i handlinger som viser viljen og 
kursen. Her er ikke stedet til å gå i detalj om den ting. Bare 


' et par ord av prinsipiell art skal ennu sies. 


For det første: det kommer til å koste noget. Der må gan- 
ske sikkert renonseres både på personlige liebhaberier og på 
retningsbestemte fordeler. På imposant fasade og maktinn- 
flydelse. Kanskje på ytre trivsel i det hele tatt. Sikkert og 
overalt kommer det til å kreve megen ydmyghet og sterk tro. 
Til sist muligens også villighet til å bære en smule av ver- 
dens forakt igjen. Hvordan skulde også legmannsbevegelsen, 

hvordan skulde en kristelig livsrørsle overhodet, kunne bli 
til Guds behag og menneskers gagn uten slike ofre? 

For det annet: så lite vi enn kan si her om hvordan tingen 
praktisk skal gripes an — det ene som heter legmannsarbei- 
dets samling og forenkling blir stående som et uomgjengelig 
krav. 

Midt i krisetider da de tall-løse forslag til utveier bare viser 
hvor rådvill man er, hender det at én tanke melder sig med 
slikt makt at den ikke kan avvises mer. Det blir stadig flere 
som kjenner samlingstanken slik. Den betyr ikke noget trylle- 
middel som løser alle problemer. Og vanskelig er den så det 
forslår. Der kan vel knapt reises et, menneskelig sett, mer 
håpløst program for norske kristne. Men ikke desto mindre 
er den en grunnbetingelse for at ikke krisen i legmannsbeve- 
gelsen skal ende med katastrofe. 


VIL. 


Løsningen på legmannskrisen avhenger ikke bare av be- 
vegelsen selv, den beror også på hvordan kirken stiller sig til 
den. Det siste punktum under denne lille opsats skal ikke set- 
tes før det er blitt uttrykkelig spurt om hvad kirken kan bi- 
dra til en utgang som er til gagn for begge parter. 

Først av alt skal den yde legmannsbevegelsen full og ube- 
tinget anerkjennelse som en selvstendig og nødvendig ytring 
av kristent menighetsliv. 

Det er et gammelt slagord om indremisjonen at den er til 
for å gjøre sig selv overflødig. Tenkes der på organisasjonen, 
så er det uten prutning riktig. Men brukt om selve den ånde- 
lige livsbevegelse er det usans. Da er satsen akkurat like sann 
eller like usann som om den blev brukt om vannet som over- 
risler markene eller om saltet i maten. Legmannsbevegelse er 
Jo ikke noget annet enn kristenliv i aktivitet. Men hverken 
livet eller livsaktiviteten er da til for å gjøre sig selv over- 
flødige. De er der begge efter Guds vilje og for livets egen 
skyld. 

Helt overflødig er det neppe ennu å innprente at dette må 
anerkjennes av alle kirkens tjenere og organer. Den under- 
trykkelsens vei som den gamle embedskirke mente å måtte 
gå, er det vel knapt mange som tenker å følge nu lenger; det 

måtte da være om nogen kirkens mann selv var så fremmed 
for dette kristelige liv, at hjertet stod koldt og fiendsk over- 


* for det. 


Derimot er det nok ikke umulig at en og annen fremdeles 
har lyst på å prøve det underleggelsesprinsippp som romer- 
kirken praktiserer: alle bevegelser innenfor kirken skal nøie 
innforlives i kirkeorganismen og stå under dens ledelse. At 
en byråkratisk embedskirke eller en maktsyk pavekirke re- 
sonnerer slik, det er ganske rimelig. Men vår evangeliske 
kirke er jo ikke, har ikke lov til å være, nogen av delene. 


Den har ingen annen opgave enn å tjene gudslivet i vårt folk: 


Et sterkt og spontant uttrykk for dette gudsliv er legmanns- 
bevegelsen. I forholdet til den er det derfor kirkens mest ele- 
mentære opgave å skape gunstigst mulige vilkår for en fri 
utfoldelse av dette liv. Altså ikke bare la være å legge hin- 
dringer i veien for det, men endegyldig høre op med den uvil- 
lig passive tålsomhet og i stedet yde den mest aktive støtte 
til all sann og sunn legmannsvirksomhet. 

Dermed har vi allerede berørt den andre tingen jeg vil 
nevne: vil kirken en fri og kraftig legmannsbevegelse, så har 
den ennu en grunn mer til å ta avstand fra enhver tendens til 


 uevangelisk og unorsk høikirkelighet som måtte dukke op in- 


nenfor dens grenser. 
Den slette behandling fra AS side som den eldste hau- 


— gianisme fikk erfare, kan godt sies å ha sin grunn i høikirke- 


lighetens synd, forsåvidt nemlig som den berodde på en over- 


betoning av den embedsmessige ordensinteresse på bekostning . 


av menighetens livsinteresser. De ansatser av samme art som 


nu merkes hist og her innenfor kirken, kommer selvfølgelig 


ikke til å repetere den 100 år gamle forgåelse. De gir ingen 


grunn til å frykte noget egentlig overfall på legmannsbeve- 


gelsens livsrett. Men de er farlige fordi de er egnet til å støte 


bevegelsen bort fra den kirke som den tross alt ønsker å leve 
under tak hos. 


Høikirkelighetens synd — slik må den betegnes for det 


første fordi den er uevangelisk. Uevangelisk er jo nemlig ikke 


bare det som direkte strider mot evangeliet, men like meget 
alt det som har tendens til å skjule dets renhet og herlighet. 


Og i dette siste ligger nettop faren ved tingen. Fordi vårt 


26 JOHANNES SMEMO 


kristne legfolk har grepet budskapet om nådens ord så inder- 
lig, reagerer det så instinktivt heftig mot alt som synes å til- 
sløre det eller konkurrere med det. Kirken skulde vokte sig 
for å friste legfolket over evne her og heller påny og påny 
betenke at den er satt til å tjene kristenlivet og ikke til å imø- 
tekomme estetiske behov eller til å agere politi overfor uregel- 
messighet i formene. 

Synd mot kristenlivet blandt legfolket er høikirkeligheten 
også av den grunn at den er så unorsk. Når der nu fins dem 
som synes å øine livshjelp i ytre kirkelige remedier, så vidner 
det om like dårlig innsikt både i evangeliet og i norsk folke- 
lynne. Bedømt ut fra evangeliets lys er det den gamle tro på 
menneskelige foranstaltninger igjen — bare i litt kultivert og 
estetisk nuansert skikkelse. Anvendt på norske forhold er det 
så håpløst et tiltak fordi den medfødte norske sans for nøktern 
naturlighet rygger tilbake i stedet for å trekkes til av alt som 
smaker av anstaltmakeri. 

Vil kirken at legmannsbevegelsen skal trives, og ønsker den 
at der skal herske et godt forhold og en rik livskorrespondanse 
mellem de to, så må den både la bevegelsen selv få utvikle sig 
efter sine enkle norske livslover og -linjer, og den må for sin 
egen del stelle sig slik at legfolket kjenner kirken som sitt 
naturlige og frie hjem. Men da kan det nok være vi nu snarere 
må fire enn ture frem i «kirkelighet». 

Endelig står det som et konstant krav til Den norske kirke 
at den skal være villig til å motta alltid ny tukt og mye impul- 
ser fra legmannsbevegelsen. 

Den har en særegen forpliktelse til å vise stor vilje og evne 
i så måte, fordi den som knapt nogen annen kirke har tatt 
imot korrektiver og kraft fra den kant. Åpen lærvillighet er 
derfor dens simple takknemlighetsplikt. En slik ydmygt imøte- 
kommende holdning skal for kirken selv alltid vise sig å være 


en såre lønnsom posisjon. Men ikke minst skal den velges fordi — 


kirken ved denne tillitsfullhet yder legmannsbevegelsen den 


beste moralske støtte i strevet med å vinne over alle kriser og 
bevare sin rette egenart. 


Johannes Smemo. 


Es net gråt 


HYKLERI 


Av RIcHarD ERIksen. 


 Hykleriet er for det moderne menneske blit noget meget 
komplisert. Før var det en nokså grei sak. Man hyklet, når 
man forstillet sig og bar en falsk fasade tilskue for sine med- 
mennesker. Hykleri var m. a. 0. en løgnaktig adferd. Nietz- 
 sche bragte en annen forestilling i forgrunnen: Den værste 
 hykler er den, som hykler eller lyver for sig selv — den som 
hykler og lyver uten at han selv vet av det. Å lyve mot bedre 
vidende, «det er da en «real», ærlig løgn. Men å lyve uten at 
man selv merker at man gjør det, det er den ekleste, den uær- 
fligste løgn. Og den almindeligste løgn er den å lyve for sig 
selv. Løgnen overfor andre er forholdsvis sjelden. «Det «gode 
menneske» er i sin selvgodhet uskyldig forløiet, en «dydig» 
 hykler, mener Nietzsche. 
 Spørres der nu, hvorledes der skal rådes bot på dette selv- 
gode, dydige hykleri, så henvises vi til den ærlige selvransa- 
kelse, selvprøvelsen. Ihvertfall skriver Nietzsche bl. a.: «Løgn 
kaller jeg det ikke å ville se hvad man ser. Om dette skjer for 
vidner eller uten vidner kommer ikke i betraktning.» Altså: 
- Dersom man virkelig vil være ærlig mot sig selv, dersom. man 
vil bedømme sig selv opriktig, så skulde det være mulig å kom- 
me ut av det «dydige hykleris» forsumpning. Anderledes stil- 
ler saken sig, når man tar psykoanalysen med i regningen. Ti 
 psykoanalytikerne vil vel neppe innrømme, at selvprøvelse og 
 selvransakelse vil være tilstrekkelig til å opdage de skjulte 
komplekser og begjær i underbevisstheten og deres innflytelse 
på idet bevisste sjelsliv. Man kan derfor fra deres synspunkt 
meget godt — tross alvorlig selvprøvelse — være en ball for 
slike skjulte komplekser og begjær. Egentlig måtte altså alle 
- mennesker analyseres av psykoanalytiske eksperter for å bli 
helbredet fra sitt hykleri. Men dessverre, denne løsning er 
beheftet med en alvorlig vanskelighet. Ti hvilken garanti har 
man for, at disse psykoanalytiske eksperter ikke selv er et bytte 

for skjulte komplekser og begjær, som undgår deres opmerk- 
somhet? Hvilken rett har man til å gå ut fra, at de står uten- 
for den rase, som «vel ser skjeven i sin brors øie, men ikke 
bjelken i sitt eget? M. a.o. Hvem skal analysere analytikerne 
og befri deres åndelige øie fra det, som hilder dets syn, hvad- 
enten det nu er en «bjelke» eller en «skjeve»? Ti man må hu- 
ske på, at analytikerne, mens de utrydder hykleriet i én form 
f. eks. det seksuelle hykleri, meget godt kan utbrede det i en 
annen form f. eks. ved å bruke en ostentativ ærlighet overfor 
driftene til å skjule en hyklersk uærlighet likeoverfor moralens 
og idealitetens kilder i menneskesjelen. Dersom selvanalysen 
prinsipielt spiller fallitt og alltid må erstattes av en fremmed- 
analyse, da blir jo menneskene nødt til å løpe fra Herodes til 
Pilatus d. v. s. fra analytisk instans til overinstans in infinitum 
for å bli helbredet for sitt hykleri. 

Vi står her overfor et grunnspørsmål av største betydning 
ikke minst for den videnskapelig-psykologiske erkjennelse, 
nemlig dette: «Hvilken rolle spiller det bevisste og hvilken 
rolle spiller det ubevisste (eller underbevisste) i menneskets 
samlede sjelsliv? Freud opdaget en efter manges mening på- 
litelig metode til konkret utforskning av det underbevisste 
sjelsliv, og det er forståelig, at det nyopdagede blir gjenstand 


for en særlig interesse, som bevirker, at det overvurderes på 


bekostning av tidligere viden. Der er således ingen grunn til 
særlig forbauselse over den umiskjennelige tendens i psyko- 
analysen til å overvurdere underbevisstheten på bevissthetens 
bekostning. Men der er også all grunn til å gjøre sig klart, 
hvor denne tendens fører hen, hvis den får lov til å bre sig 
uhemmet. Den må nemlig i siste instans bevirke, at den be- 


visste erkjennelse, og dermed al videnskap — også psykoana- 


lysen. — reduseres til et verdiløst skinn og hykleri, et spill av 

illusjoner på driftenes overflate. ; 
Man kan kalle den livsanskuelse, som følger av denne ten- 

dens, driftsmaterialisme. Den fremkommer, når man ved sam- 


HÅ 


menligning av de to regioner i sjelslivet, den bevisste og den 
ubevisste, stiller sig på .det standpunkt, at den biologiske drifts- | 
region er den egentlig reale, mens den bevisste region blir en 


sekundær skinnregion. Hvad det kommer an på fra psykoana- 
lytisk synspunkt er jo ikke det, som foregår i bevisstheten, men 


det som foregår i underbevisstheten. Det bevisste sjelsliv får 

lett bare interesse, forsåvidt det avgir data, hvorav man kan 
slutte sig til de ubevisste eller underbevisste prosesser. Den 


egentlig bestemmende og avgjørende kraft ligger ikke i det be- 
visste «jeg», men i det upersonlig-ubevisste «det». Derfor 
sier Freud bl. a.: «Menneskets dypeste vesen betår i elemen- 
tære driftsrørelser.». «Vårt vesens kjerne består i ubevisste 
ønsker.» <«Jeget er en fattig ting.» «Hvad vi kaller vårt jeg 
forholder sig vesentlig passivt til livet. Vi leves av ubekjente, 


 ubeherskelige makter.» Altså: Jeget (bevisstheten) lever ikke 


selv, men leves av ubevisste drivkrefter. 
I sammenheng hermed må vi minnes de forskyvninger og 


 forvandlinger, som det ubevisste undergår ved overgangen fra 
den ubevisste til den bevisste sjeleregion. På grunn av disse 


blir bevisstheten i forhold til det ubevisste en falskner og 


en hykler. Bevisstheten føler f. eks. overfor visse personer 


set 


aktelse og ærefrykt. Men det er bare hykleri. Ti for 
de ubevisste drifter er disse personer x«seksualobjekter», 


uten at den vet av det. Bevisstheten ser med ærefrykt og til- 
bedelse op til en «Far i himmelen». Men dette er atter hykleri. 


Ti denne religiøse følelse beror på bevissthetens forfalskning 


av den «ambivalente» følelsesinnstilling overfor foreldrene, som 


bragte sønnene av menneskehetens urfar til å drepe og spise 


ham og til å ophøie ham til gjenstand for overtroisk dyrkelse. 
- Bevisstheten føler videre trang til en åndelig gjenfødelse, hvor- 


ved den kan komme til å leve et evig liv i Gud. Men denne fø- 


 Jelse er igjen bare en hyklersk bevissthetsforfalskning av den 
underbevisste trang til fra den grusomme verden å vende til- 


bake i mors liv eller i foreldrenes skjød og leve under deres be- 
 skyttelse. Og det må erindres, at ikke bare disse idealiserende 
forfalskninger, men også den nødtvungne avpasning for virke- 


ligheten og dens krav blir hykleri. Ti denne resignerende av- 
pasning står jo i den skarpeste strid med de indre drifter og 


deres krav. Derfor blir ikke bare religion, men også viden- 
skap og kunst, i det hele alt bevisst åndsliv ikke annet enn en 
 hyklersk fasade, som vårt indre vesen, d. v. s. de ubevisste, ube- 
 herskelige makter i oss, vender ut mot våre medmennesker og 


virkeligheten. Der består ingen dypere overensstemmelse mel- 


lem indre drift og ytre virkelighet. 


Det er klart, at psykoanalysen ved en så vidtdreven nedset- 

telse av bevissthetens rolle i forhold til det ubevisste sjelsliv 
avsager den gren, som den selv sitter på. Ti uten bevissthet 
vilde der selvfølgelig ikke eksistere nogen psykoanalytisk 
sannhetserkjennelse eller terapi. Som psykologisk og te- 
rapeutisk metode bygger psykoanalysen som all annen vi- 
denskap på bevissthetens evne til å gjennemskue skinnet og 
trenge inn til sannheten. Ja, den tillegger egentlig bevissthe- 
ten en metafysisk erkjennelsesevne. Ti den forutsetter, at be- 
visstheten riktig kan opfatte ikke bare hvad der foregår i den 
bevisste sjeleregion, men også hvad der foregår i de dybder, 
som ligger skjult bak bevissthetens grenser eller «under» dens 
terskel. Psykoanalyse er forsåvidt en innadvendt, psykologisk 
metafysikk. Og ikke nok med det. Ti den metapsykiske er- 
kjennelse, hvorved et skjult kompleks kommer til patientens 
bevissthet, tillegges i psykoanalysen en helbredende kraft. Be- 
vissthetens mellemkomst er m. å. 0. nødvendig til den omorga- 
nisasjon av personligheten, hvori helbredelsen består. | 
Psykoanalysen må derfor se til, at den ikke med den ene hånd 
berøver bevisstheten den rang, som den med den annen hånd 
tillegger den. Det er jo ikke analytikerens ubevisste drift, 
men. hans bevisste jeg som utøver den analytiske metode. Der- 
for forutsetter denne metode et selvstendig og aktivt jeg i for- 
hold til driftene, og psykoanalysen kan ikke uten å opheve sin 
egen grunnvold frakjenne bevisstheten evnen til ved selvran- 
sakelse å opnå det samme som ved en fremmedanalyse. Det, 
som gjør en fremmedanalyse påkrevet ligger ikke i bevissthe- 
tens egen struktur, men i en mere eller mindre mangelfull ut- 
vikling av de til analysen nødvendige bevisste sjelevner. Frem- 
medanalyse er bare å opfatte som hjelp til selvanalyse. Prin- 
stpielt må bevisstheten tillegges rang som meningsbestemmende 
instans i sjelslivet d. v. s. den må være istand til ikke bare 
å gjennemskue sjelelige illusjoner, men også til å bestem- 
me den rang, som tilkommer de forskjellige verdier i livet. Den 
det kan ikke ea homse å 
Jeg, som bare passivt «leves» 
av «ufattelige og ubeherskelige makter». 4 
gr EE psykoanalysen: Respekt for bevisst 
Få Tok re vr KG e bevisste oplevelse respekteres 
bevissthet Nan) E ar år ve våkne 
; gvis kan en nøiere analyse opdage ubevisste 

eller underbevisste bestanddele i denne oplevelse og betrakte 
- den i sammenheng med en ubevisst undergrunn. Men dette 
berettiger den ikke til å omdikte og omtolke oplevelsen til for- 
del for et på forhånd opgjort skjema. Og der er ingen grunn 


- til å gjøre de ubevisste bestanddele i oplevelsen til de viktigste, 
bare fordi de er ubevisste. 


I denne henseende har psykoanalysen særlig på det religiøse 
område utviklet en tolknings- (eller rettere omtolknings-)mani, 
som går ut over alle rimelige grenser. Den synes å betrakte 


det som en videskapelig fremgangsmåte å behandle religio- 


nene, som om de var nevrotiske patienter, hos hvilke det bare 


Q 


gjelder å opdage det underbevisste seksualkompleks som for- 


klaringsgrunn til hele religionen. Det, som ikke stemmer med 
denne forklaringsgrunn, kan man jo da behandle på samme 
måte som analytikeren behandler alle de intetsigende utflukter, 


e hvorved patienten søker å omgå det ømme punkt. Med an- 


pr 
Å 


dre ord: det gjelder likeoverfor religionen — likesom overfor 
patienten — å bryte en «motstand», som om det var viktigere 
å sy religionen inn i en skjematisk tvangstrøie enn å forstå 


den. Psykologisk forståelse av religionen forutsetter, at man 


formår å leve sig inn i den religiøse bevissthetsholdning og så- 


ledes finne dens vesenskjerne. Vil man forstå dikteren må man 


gå inn i dikterens eget land, heter det. Likedan med reli- 


- gionen. Man må inn i dens eget land for å forstå den. 


Hvilken betydning der skal tillegges et bestemt moment i en 


sjelelig konstellasjon, hvadenten det er bevisst eller ubevisst, av- 


henger forøvrig av det helhetssynspunkt, hvorfra den betrak- 
tes. Betraktet fra den sjelelige utviklings synspunkt kan et 
moment, som dynamisk sett er svakt og underlegent, dog være 
det viktigste, fordi det danner utgangspunkt for en fremtidig 
utvikling. Et frø er meget uanseelig i forhold til den plante, 


hvorav det fremgår. Men det er dog viktigere enn f. eks. et 


ae blad, fordi en ny plante kan fremgå av frøet. hvilket ikke er 


Pi 


tilfelle med bladet. 
På det seksuelle område har der utviklet sig meget usundt 


hykleri, og det er fortjenstfullt av psykoanalysen, at den i så 


høi grad har bidratt til å belyse og fjerne dette hykleri. Men 
hykleriet er en proteus. Man må ikke innbilde sig, at man har 


Q 


— utryddet det, fordi om man kanskje har fått det til å skifte 

ham. Ti det vender så lett tilbake med en ny fasade. Og man 
kan ikke passivt se på utviklingen av en slik vrangforestilling 
som den, at ærlighet og sanndruhet utelukkende består i å ved- 
kjenne sig sine drifter eller sine underbevisste komplekser, 
mens den som vedkjenner sig sin bevisste vilje (sitt jeg) og 
den erkjennelse eller vurdering hvorpå denne vilje bygger, an- 
ses som hykler. Å bestemme hvor der foreligger hykleri og 
hvor ikke, det blir sannelig ikke så lett når man begynner å 
analysere sig selv og legger merke til de stridende impulser 
som kjemper om herredømmet i ens sinn og de mangeartede 
sjelelige konstellasjoner hvori disse impulser kan inngå. For- 
holdet mellem ansikt og maske er i sjelslivet skiftende. Det 
som på et tidspunkt er sjelens ærlige ansikt, kan på et annet 
tidspunkt synke ned til en maske og omvendt. 

Men om sjelen har et virkelig ansikt, skulde det da ikke me- 
get mere bestå i jegets bevisste vilje enn i de ubevisste eller 
umiddelbare drifter, som jo dog til syvende og sist bare med 
den bevisste viljes sanksjon kan bli bestemmende faktorer i 
personlighetens helhetsliv? Iallfall må man si, at jegets be- 
visste vilje hører med til sjelens ansikt ved siden av de umid- 
delbare følelser og drifter hvormed den allierer sig. Hvad vi 
kaller «karakter» eller «sinnelag» er jo ikke et produkt av den 
bevisste vilje alene, men et fellesprodukt av den bevisste vilje 
i forbindelse med drifter og følelser. Det umiddelbare og det 
middelbare, det vilkårlige og det uvilkårlige virker i sinnelaget 
i uopløselig forening. 

Nettop fordi både det umiddelbare og det middelbare, det vil- 
lede og det følte flyter sammen i sjelens ansikt, er våre uttryks- 
bevegelser underlagt den bevisste vilje på den ene side og de 
umiddelbare følelser eller drifter på den annen side. Og herpå 
beror hykleriet. Vår bevisste vilje kan hykle uttrykksbevegel- 
ser for en følelse eller drift som i virkeligheten ikke er tilstede. 
Men også her må vi være litt forsiktige med anvendelsen av or- 
det hykleri. Fr f. eks. høflighet alltid hykleri? Er det hykleri 
i sin holdning og sine handlinger å vise godhet mot andre men- 
nesker, fordi den bevisste vilje til godhet som dikterer en slik 
opførsel har å kjempe med en hel rekke antagonistiske drifter 
og affekter: vrede, misundelse, hovmod, havesyke, nydelsessyke 
etc.? Jeg tenker alle må innrømme at det avgjørende her lig- 
ger i den gode vilje. Når ens opførsel er et uttrykk for hvor- 
dan man gjerne vil være, så kommer det mindre i betraktning 

at denne gode vilje har å kjempe med antagonistiske drifter og 
følelser. Hykleriet begynner hvor denne gode vilje mangler og 
uedle formål trer i dens sted. 


I denne forbindelse må man huske på en psykologisk lov som 
gjerne oversees og skyves tilside av alle dem som i en eller an- 
nen form vil redusere idealitet til hykleri. Det er den lov, at 

 uttrykksbevegelser som til en begynnelse bare fremkalles av 
den bevisste vilje, har en tendens til å fremkalle den tilsvaren- 


de følelse, slik at det som bare begynner som god vilje tilslutt 


kan bli en forening av vilje og følelse. Vi har jo intet vilkårlig 
herredømme over våre følelser, men vi behersker de uttrykks- 


bevegelser hvori de gir sig tilkjenne, og uttrykksbevegelsene 
kan derfor i ikke ringe utstrekning bli et middel til å fremkalle 


følelsene. Herpå bygger jo den bekjente periferiske følelses- 


teori som lærer at våre følelser slett ikke fremkaller de tilsva- 
rende uttrykksbevegelser, men egentlig er identisk med dem. 


TÅ 


«Vi gråter ikke fordi vi er bedrøvet, men vi er bedrøvet fordi 
vi gråter» (James). Vi skjelver ikke fordi vi føler angst, men 


- vi føler angst fordi vi skjelver. Selv om denne teori stiller sa- 


ken på spissen, kan der jo ikke være tvil om at følelse og ut- 
trykksbevegelse henger nøie sammen og derfor har en tendens 


til gjensidig å fremkalle hinannen. Nettop derfor betegner vi 


så ofte en sinnsstemning med dens legemlige uttrykk, f. eks. når 


vi taler om «et hengehode», en «stivnakke» o. 8. V. 


Fra dette synspunkt blir det forståelig at en edel legemskul- 


tur kan bli et uvurderlig middel til å fremme den sjelelige og 
- moralske opdragelse. Grekernes musiske opdragelse bygget på 
— bevisstheten om denne intime sammenheng mellem det sjelelige 


og det legemlige. Den visste at den indirekte gjennem det le- 
 gemlige også dannet det sjelelige. Denne sammenheng trer jo 


særlig klart frem på det militære område, hvor stram legems- 


— holdning og eksersis er et middel til å dyrke de følelser som det 


i en krig særlig kommer an på. Men også på det religiøse om- 


råde er de foldede hender, den knelende stilling et middel til å 
fremkalle andakt. Å tale om hykleri i slike tilfelle er uberetti- 


» 


Å 


år 


get, så lenge den gode vilje er tilstede. Det er en gang blitt 
sagt: Handle som om du elsket, og du vil komme til å elske. 
Også her er det naturligvis forutsetningen at man gjerne vil 


elske. Således kan viljen ofte bane vei for følelsen, spesielt 


hvor det gjelder det høiere, åndelige følelsesliv. Men det al- 


3 Kirke og kultur; XXXVIH 


18 mindeligste er vel, at følelsen oprinnelig vekker og tender vil- 


3 


p 

jen. Men da følelsen ikke alltid kan være ovenpå, viser den 
gode vilje sig deri at den holder fast ved den således vakte hold- 
ning og opførsel, også når den ikke kan støtte sig til følelsens 
inpsirasjon, men har å kjempe med antagonistiske impulser. 
Harmonien mellem det middelbare og det umiddelbare, mellem 
viljens og følelsens dynamikk er aldri fullkommen. Men de vir- 
ker stadig på hinannen, og sund menneskelighet beror på at 
ingen av disse to poler fjerner sig for langt fra den annen pol, 
men søker støtte i den til å festne og utvikle den bærende or- 
ganiske enhet i sjelslivet som vi kaller «sinnelaget». 


Richard Eriksen. 


FRA GRENSEOMRÅDET FOR LÆGENS 
OG PRESTENS GJERNING 


Av dr. med. GABRIEL LANGFELDT. 


Foredrag: holdt i Bergens presteforening 18. november 1930. 


Det er med glede jeg efterkommer anmodningen om å holde 
et foredrag i denne forsamling over et medicinsk emne, som 
kunde tenkes i særlig grad å interessere prestene i deres egen- 
skap av sjelesørgere. Jeg har hatt inntrykk av at det særlig 
var psykoanalysen og dens praktiske anvendelse som for tiden 
på dette felt stod i brennpunktet for prestenes interesse. Jeg 


- har imidlertid ikke villet innskrenke emnet til kun å omfatte 


psykoanalysen, enskjønt dette emne vilde kunde fylle mange 
foredragsaftener, men har gjort rammen så vid at jeg uten 


å være bundet av et spesielt emne kan tillate mig å komme 


inn på områder hvor såvel prest som læge har sitt virkefelt 
og hvor derfor en felles drøftelse av de hjelpemidler vi råder 
over til lindring av den sjelelige nød, vil kunne være til gjen- 
sidig glede og nytte. At spørsmålet om verdien av den psyko- 
analytiske behandlingsmetode herunder bør innta en fremskutt 


plass synes berettiget, i betraktning av det faktum at psyko- 


[-] 


analysen i våre dager så å si har trengt sig inn på livet av 
både prest og læge, og krever en standpunkttagen. De patien- 
ter som i første rekke interesserer oss i denne forbindelse, er 
de som lider av såkalte nervøse sinnslidelser. Dette er en be- 


'tegnelse som er ment å skulde innbefatte de sinnslidelser der 


ikke har overskredet grensen for det normale og som derfor 
adskiller sig fra de veritable sinnssykdommer. Grensen er selv- 


sagt ikke skarp, idet der finnes mange grensetilfeller, men en 
virkelig innsikt i spørsmålet om hvilke tilfeller der hører til 


på den ene og hvilke på den annen side av sinnssykdomsdiag- 


 nosen er av overmåte stor betydning, ja det avgjørende, for 


besvarelsen av det spørsmål som danner grunnlaget for det 


g: emne vi behandler idag, nemlig hvilke nervøse sinnslidelser, 


og deri innbefattet de religiøst-betonede, egner sig for en sje- 

telig påvirkning, det være sig gjennem en teologisk utdannet 
eller gjennem en medicinsk utdannet sjelesørger? 

Når jeg i en forsamling som denne, der jo representerer et 
fond av erfaring hvad behandling av de sjelelige lidelser an- 
går, tillater mig å antyde visse iakttagelser og erfaringer som 
jeg selv har gjort, så er det i første rekke fordi jeg mener 
gjennem mitt arbeide på sinnssykehospitaler å ha fått en god 
insikt i de former av sjelelige lidelser som synes uegnet for 
sjelelig påvirkning, mens jeg dernæst gjennem den alminde- 
lige praksis på den annen side har hatt anledning til å se 
gledelige og gode resultater av sjelelig behandling i visse til- 
feller, mens en rekke nervøse lidelser som synes mere organisk 
betinget helbredes ad rent medikamental vei. Nu faller det jo 
særlig i prestens lodd å søke å bringe trøst til alle som er i 
sjelenød og det vilde da være av overordentlig stor betydning 
om presten hadde nogen innsikt i hvilke sjelelige lidelser der 
overhodet er tilgjengelige for den trøst som evangeliet kan gi 
og hvilke lidelser der er helt utilgjengelige for sådan trøst. 
Derved vilde jo presten først og fremst spares for meget unø- 
dig arbeide og — hvad der er viktigere — en riktigere og 
muligens livreddende behandling kunde i stedet anordnes. 

Jeg hadde da tenkt her i aften å omtale en rekke av de 
sykelige tilstander som såvel prest som læge daglig kommer i 
berøring med og som i første rekke preges av en forstyrrelse 
i følelseslivet og stemningslivet. Når jeg sier sykelige tilstan- 
der så har jeg dermed gitt en avgrensning av emnet som ikke 
er meget skarp, men som i hvert fall tillater at vi utelukker 
sjelelige nødstilstander som har en påviselig yttre årsak hvor- 
til graden av den sjelelige nød står i et rimelig forhold. De 
vil forstå at jeg hermed sikter til de depresjonstilstander som 
skyldes sorg, ulykkelige familieforhold, økonomiske bekymrin- 
ger 0. 1. — tilstander som altså ikke kan betegnes som syke- 
lige, men tvert imot er en naturlig følge av yttre omstendig- 
heter. Dette er tilstander hvor vi alle efter evne søker å tre 
støttende til, men særlig er det jo presten som her øver sin 
store gjerning og med hensyn til behandlingen av disse til- 
stander tror jeg ikke at hverken lægevidenskapen eller psy- 
kologien nogensinne vil kunne bidra til, enn si erstatte den 
hjelp som evangeliet her kan yde den, som kan ta imot det. 
Mitt emne i aften omfatter derfor kun sykelige nervøse til- 

stander og med sykelige forstår jeg da tilstander hvor utsla- 


. gene står i et åpenbart misforhold til lidelsens årsak, eller hvor 


sådan årsak overhodet ikke kan påvises. 

For oversiktens skyld vil jeg inndele disse tilstander i 5 
grupper med en terminologi som psykiaterne gjerne benytter 
sig av, nemlig: I. Neurasteniske tilstander, II. Neurotiske til- 


- stander og III. Psykotiske tilstander. De to første grupper er 


det da som hos oss betegnes med mervøse sinnslidelser, mens 
den 3dje gruppe omfatter sinnssykdommene. Det karakteri- 


-stiske for de neurasteniske tilstander er særlig to symptomer 


som best uttrykkes ved det tyske «Reizbare schwåche» — pa- 
tientene er irritable og føler sig trette og slappe, udyktige til 
arbeide. Men dertil slutter sig en rekke såkalte organfornem- 
melser. Em patient er plaget av urolig hjerte, en annen av 
nervøs mave, en tredje av forskjellige fornemmelser fra kjønns- 
organene. Alt efter sensasjonenes sæte taler man derfor om 
hjerteneurastenikeren, maveneurastenikeren, seksualneuraste- 
nikeren o. s. v. Det som nu har interesse i forbindelse med 
vårt emne idag er at der hos den sistnevnte type, seksualneu- 
rastenikeren — ofte innfinner sig symptomer som gjør at dis- 
se patienter formentlig like ofte søker trøst hos en prest som 
hos en læge for sine lidelser. Et av de hyppigste symptomer 
hos seksualneurastenikeren er nemlig at han blir impotent og 
er han da så uheldig — hvad der meget ofte er tilfelle — at 
han i ungdomsårene har drevet med onani, så tilskriver han 
sin impotens dette forhold og der utvikler sig da hos ham — 
eller henne, hvad der er like hyppig — en depresjonstilstand, 
hvorunder de såkalte forsyndelsesideer ofte spiller en stor 
rolle. Hvilken grad disse når avhenger av mange faktorer. 


Efter min erfaring er det først og fremst et spørsmål om op- 
- dragelse og intelligensnivå samt tilfeldig lesning av ansvars- 


løse kvaksalveres skriverier om ungdomslast o. 1. som her er 
det avgjørende. Det praktisk viktige er ialfall at en flerhet 
av neurastenikerne mener sig å lide av følgene av den såkalte 
ungdomssynd, onanien, og er de religiøst innstillet vil tanken 
om at de på grunn herav er evig fortapt lett innfinne Sig. 
Når nu en sådan stakkar henvender sig, det være til en prest 
eller til læge for å hente trøst, så melder der sig straks et 
viktig spørsmål, som helst bør avgjøres før man innlater sig 

på nogen behandling. Det er nemlig spørsmålet om den patient 
som vi får å gjøre med virkelig kun er en neurasteniker, eller 
om der kan være tale om at det er begynnelsen til et tilfelle 
av såkalt ungdomssløvsinn (dementia precox.). Også ved denne 
lidelse er nemlig den slags fortapelsesideer meget hyppig, sann- 
synligvis hyppigere enn ved neurasteni. Da enhver behandling, 
enhver trøst er helt nyttesløs ved ungdomssløvsinnet, vil det 
jo selvsagt være av betydning å kunne avgjøre dette straks. 
Det kan være umulig å avgjøre det, idet begynnelsen til ung- 
domssløvsinn er meget snikende og da kan ligne det vanlige 
billede på en neurasteni, men er tilfellet noget fremskredet 
er det i hvert fall for en nervelæge lett å stille diagnosen: 
ungdomssløvsinn og dermed de slette utsikter til helbredelse. 
Efter min mening burde de teologiske studenter i likhet med 
hvad tilfellet er for de juridiske studenter ha adgang til å 
gjøre sig fortrolig med de forskjellige former av sinnssykdom- 
mer ved ukentlige forelesninger med demonstrasjoner på Gau- 
stad eller psykiatrisk klinikk. Så lenge dette ikke er tilfelle 
vil de i sin gjerning nødvendigvis ofte måtte være i tvil om 
hvorvidt de har med sykt eller sundt religiøst liv, å gjøre. Det 
er selvfølgelig også umulig for mig her i aften å klarlegge 
for Dem forskjellen på en neurasteniker og en patient lidende 
av ungdomssløvsinn. Det vilde føre altfor vidt. Kun et skille 
skal jeg nevne som De måskje kan ha pratisk bruk for og 
det er det forhold at neurastenikeren ved siden av sine forta- 
pelsesideer alltid vil ha en rekke organfornemmelser, mens en 
patient lidende av ungdomssløvsinn næsten alltid vil være helt 
likegyldig for sitt legemlige befinnende og som regel mangle 
enhver sykdomsinnsikt. Når man erindrer sig dette vil det 
også for en ikke psykiater som regel være lett å avgjøre at 
man har med en virkelig seksualneurasteniker å gjøre og der- 
med er også behandlingen gitt. Hvad enten nu den som an- 
gjeldende henvender sig til er en læge eller en prest så må 
behandlingen bestå i å overbevise patienten om at hans for- 
syndelse ikke er så stor som han selv tror. Praktisk talt aldri 
har patienten talt til nogen annen om sin lidelse, han tror 
ofte at han er alene om å ha utøvet denne ungdomslast. Alle- 
rede en rolig forklaring om at dette er noget som de fleste 
ungdommer gjennemgår i mere eller mindre grad, bringer 


En 

ham derfor en viss trøst, og kan man dertil bringe ham en 
å så å si biologisk forståelse av at det hele er en følge av natu- 


rens lover, om at naturen regulerer sig selv gjennem sædtap 
og at han i hvert fall har syndet mindre enn om han på grunn 


av sin sterke kjønnsdrift hadde innlatt sig på et utuktig lev- 


net, da vil det som regel lysne for patienten litt efter litt 
eftersom samtalene skrider fremad. Lysner det ikke, er patien- 
ten aldeles utilgjengelig for almindelig naturvidenskapelig be- 
læring, så faller det i prestens lodd å nå til målet med læren 


om syndenes forlatelse. Kan heller ikke dette bringe trøst er 
der vel fare for at det religiøse mørke bunder i et sykelig 


sinn og muligens er innledningen til en ren melankolsk til- 
stand eller til et ungdomssløvsinn. Også ungdomssløvsinnet 
«r nemlig i særlig grad ledsaget av symptomer fra kjønnslivet 
og da i særlig grad av overdreven onani. Ikke sjelden vil De 
derfor som prest ha erfaret at foreldrene tror at årsaken til 
sinnssykdommen ligger i den overdrevne onani. Jeg har da 
ofte erfaret at det er en trøst der kan bringes disse ulykke- 
lige foreldre ved å oplyse dem om det enkle faktum at onanien 
er en følge av sykdommen og ikke omvendt. 


* 


Går vi dernæst over til den annen store gruppe av nervøse 
sinnslidelser, neurosene, så er vel denne den mest interessante 
gruppe, men også den mest omstridte hvad behandlingen an- 
går. Når man kun anvender betegnelsen neurose, mener man 


pi hermed som regel en nervøs lidelse av utpreget psykisk op- 


rindelse, hvorfor man også betegner dem psykoneuroser. 
Medicinsk har man imidlertid flere andre neuroser, således 
de vegetative neuroser som ytrer sig ved lidelser i det såkalte 


innvollsnervesystem og som visstnok har sammenheng med 


sinnstilstanden, men hvor det egentlige sjeleliv ikke affiseres. 
Så har man også de traumatiske neuroser med utgangspunkt 


; i en eller annen større beskadigelse, for hvilken vedkommende 


Å 


krever erstatning. Men begge disse former har ingen inte- 
resse for vårt emne idag. Det er psykoneurosene, deres opståen 
og deres behandling som her interesserer. 

Til psykoneurosene hører da i første rekke hysterien, men 


også de såkalte tvangsneuroser 08 angstneuroser er utpregede 

psykoneuroser ved hvis opståen man antar at en ganske spe- 
sifikk sjelelig mekanisme er virksom. 

Såvel hysterien som tvangs- og angstneurosene har nu det 
felles at de danner hovedmaterialet for den psykoanalytiske 
behandlingsmetode. Derimot antas de efter Freud å ha en 
noget forskjellig genese, idet hysterien og tvangsneurosene for- 
modes opstått ved uopklaret og ved fortrengning opstått kon- 
fliktstoff, mens angstneurosene, (som ytrer sig ved tildels 
svære angstanfall med åndenød og hjertebank) skal skyldes 
skader som er opstått i nuet, for eksempel fra en seksuell 
ophidselse som er blit avbrutt før der har funnet nogen til- 
fredsstillelse av seksualtrangen sted. 

Berettigelsen av å trekke disse forskjellige nervøse tilstan- 
der inn i vårt emne idag ligger nu nettop i det nevnte for- 
hold at Freud og hans elever om enn med forskjellige fra hin- 
annen avvikende modifikasjoner har skapt en neuroselære der 
i korthet går ut på at alle disse nervøse sinnslidelser skyldes 
visse i den såkalte underbevissthet opståede konflikter mellem 
den gjeldende moral og personlighetens sterkeste drift, den 
såkalte libido. Jo strengere den moralske opfatning er desto 
større faremoment skulde der efter denne anskuelse være til- 
stede for økning av antallet neuroser. Som moralens vokter 
blir derfor kirken her i høieste grad interessert, prestene må 
opta til drøftelse spørsmålet om de kan og bør fastholde kra- 
vet om seksuell avholdenhet utenfor ekteskapet og klamre sig 
til hypotesene om at den seksuelle drift kan sublimeres til sje- 
lelige ydelser. Ifølge Freuds lære så kan jo dette lykkes meget 
ofte, men i visse tilfeller mislykkes sublimeringsforsøket, kon- 
flikten mellem moral og libido resulterer kun i en fortreng- 
ning av denne og dermed har vi som resultat en neurose der 
kun kan helbredes ad psykoanalytisk vei ved opklaring av den 
hele sjelelige mekanisme. Efter dette skulde man jo tro at 
der når spørsmålet gjaldt psykoanalysen nødvendigvis måtte 
bestå et motsetningsforhold mellem prestene på den ene side 
og de psykoanalytiske innstillede læger på den annen side. 
Det er vel også tilfelle at de fleste teologer stiller sig i hvert 


fall meget avventende før de innlater sig på at akseptere den 


freudske psykologi og derav følgende behandlingsmetode. Og 
efter min mening med rette. Om det enn av alle må innrøm- 


ee 

mes at Freuds lære har gitt oss en psykologisk meget tilta- 


lende forklaring på en hel rekke sjelelige fenomener og særlig 


på de såkalte ubevisste sjelelige fenomener, så er dog menin- 
gene om de såkalte sublimeringsprosesser og om verdien av 
de psykoanalytiske behandlingsmetoder ennu så delte at det 
vilde være helt uriktig å la disse ting øve nogen blivende inn- 
flydelse på kirkens holdning i seksuelle spørsmål. 

Dettte forhindrer jo ikke at enhver sjelesørger kan benytte 
sig av den del av den psykoanalytiske teknikk som består i 


å søke å løse eventuelle konflikter. Men det prinsipp har jo 
- kirken allerede benyttet i århundreder gjennem skriftestolen 


i den katolske kirke og gjennem almindelige fortrolige sam- 
taler i den evangelisk-lutherske kirke. Vi har alle sammen 
erfaret at en patient som har vært sønderknust og opfylt av 
angst fordi han mener å ha ødelagt hele sitt liv på grunn av 
at han har drevet med den såkalte hemmelige ungdomslast, 
er blitt lettet og befriet, kanskje helbredet efter blott en for- 
trolig samtale med en rolig og klar belysning av at hans synd 
ikke er så stor som han trodde. Til en sådan helbredelse kre- 
ves som regel ingen langvarig og kostbar psykoanalytisk kur. 
Det vilde imidlertid føre for langt om jeg her idag skulde 
innlate mig på en kritikk av den freudske psykologi og den 
psykoanalytiske behandlingsmetode. De vil allerede ha for- 
stått at jeg ikke er nogen ivrig forkjemper for en umniversel 


benyttelse av denne metode ved alle nervøse lidelser. Jeg vil 


ni! 


kun ut i fra min egen erfaring i behandling av nervøse lidel- 


pe ser ha uttalt at spesielt angstneurosene neppe kan ha den sje- 


lelige mekanisme som hevdet av Freud, hvorefter de alle skul- 
de bunne i mangelfull seksuell tilfredsstillelse. At dette kam 
være tilfelle er visselig så, men i de aller fleste tilfeller er 


angstneurosene utvilsomt lidelser som har sin rent legemlige 


årsaker i en forstyrrelse av likevekten i det såkalte innvolls- 


k: nervesystem. Dette fremgår ganske enkelt av det faktum at 


de fleste angstneuroser helbredes prompte ved midler som 


Å bringer dette innvollsnervesystem i likevekt igjen. Også Freud 


skiller ut disse vegetative neuroser som uegnet for psykoana- 


22 Jag od 


lytisk behandling, men jeg kan ikke forstå at der kan bli 
stort tilbake av neuroser med den av ham hevdede ætiologi. 


Freud begår her som overalt den feil at han generaliserer sin 

hypotese i stedet for å individualisere. Kun et fåtall menne- 
sker har en sådan nervøs konstitusjon at de på en avbrytelse 
av coitus vil reagere med angstneurose. Og den egentlige år- 
sak ligger derfor ikke i denne avbrytelse men i den spesielle 
nervøse konstitusjon som på forskjellige insulter kan tenkes 
å reagere med en sådan neurose. I det hele passer ikke Freuds 
lære for sunde mennesker, hele den Freudske psykologi kan 
kun få anvendelse på en egen gruppe mennesker med såkalt 
psykokathartisk reaksjonstendens, disse og kun disse reagerer 
på forskjellige insulter med fortrengninger og derav følgende 
konflikter. 

Derfor virker også den Freudske drømmetydning så aldeles 
absurd på sundt tenkende mennesker. Det skal innrømmes at 
ikke-fagpsykologer her bør være forsiktig i sin kritikk, da der 
er fremlagt helt ut holdbare fortolkninger av drømmebilder 
gom viser hvor innviklet en sådan tydning kan være. Men 
også her gjelder det at tydningen kan kun anvendes på et 
fåtall tilfeller og at andre tydninger av symbolene ofte ligger 
meget nærmere enn i de freudske analyser. 

Og hvad den freudske lære om sublimeringsprosessen angår 
så vil jeg fremholde at disse synes altfor mekanisk opfattet 
til at de skulde kunne forklare så fine og høit utviklede sjele- 
lige prosesser. At seksualdriften skulde kunne sublimeres la 
oss si til f. eks. næstekjærlighet, det er jo i virkeligheten kun 
et ord — en påstand uten nogen forklaring. Hvordan skulde 
dette kunne foregå? Seksualdriften er jo — det er medieinsk 
visshet — resultatet av kjønnskjertlenes innflydelse på kjønns- 
centrene i hjernen. Nu ser vi jo i pubertetsalderen — før 
der er tale om nogen tilfredsstillelse av kjønnsdriften — meget 
tydelig hvorledes det går hvis kjønnsdriften ikke tilfredsstil- 
les. Gutter og piker begynner å «sverme» for hinannen, de 
«utmaler» sig det annet kjønn som idealet av alt godt her i 
verden, de drømmer vakkert om sin elskede uten tanke på 
nogen direkte kjønnslig tilfredsstillelse og er rede til å ofre 
liv og blod for den dyrebare utkårede. Dette må vel like fullt 
kunne betegnes som en sublimering av kjønnsdriften, men efter 
almindelig medicinsk tenkning skyldes dette ganske enkelt en 
såkalt erotisering av følelseslivet gjennem kjønnskjertelpro- 
duktene — de såkalte hormoner. Man behøver ikke innføre i 
en ny betegnelse — sublimering — for denne prosess og det 

er heller ikke kjent at en mangelfull erotisering av nervesy- 
 stemet kan medføre nogen konflikter i det ubevisste liv. Det 


som man i almindelig psykologisk sprogbruk betegner som 
sublimering, det er jo når blokerte eller forkastede driftsim- 


pulser hos selvsamme individ erstattes av høiverdige interes- 


ser. Kvinner som må savne ektefelle og barn blir kanskje 


 varmhjertede individer som ofrer sig for sociale opgaver, den 


erotiske skuffede kvinne går i kloster, verdslig kjærlighet for- 


| vandles til barmhjertighet o. s. v. Det er imidlertid ikke bare 


seksualdriften som påståes å kunne omformes — «sublimeres» 


k til den slags edlere virksomhet, også sorg og motgang vet vi 
kan «adle» mannen. Men spørsmålet er nu om vi uten videre 


skal akseptere denne sublimeringslære — jeg kunde tenke 
mig at særlig prestene her vilde kunde fremholde en annen 


og efter min mening likeså psykologisk forståelig forklaring 


til de omveltninger som kan finne sted i menneskesjelen ved 
de nevnte psykiske oplevelser. 
La oss som eksempel ta den erotisk skuffede kvinne som 


efter å ha opdaget sin elskedes utroskap beslutter sig til å 
gå i kloster. Ifølge Freud og hans elever skulde da dette at 
hun opgir sin elsker og søker i kloster for å arbeide på sin 


sjels frelse og utøver gode gjerninger være en direkte subli- 


 merign av hennes seksualdrift som altså er gitt et annet og 
mere «sublimt» utslag. 

å Efter min mening er dette å sette forholdene fullstendig 
på hodet. For å holde oss til det nevnte tilfelle så må man 
jo forutsette at den kvinne som reagerer på en erotisk skuf- 
 felse med å gå i kloster, hun må på forhånd ha vært et reli- 


”giøst innstillet individ. Kan hende hun i ungdomsårene har 


- vært borte fra religionen, men hun må i hvert fall ha vokset 
op i et religiøst miljø, sannsynligvis hos religiøse foreldre. 


Den mektige skuffelse som ligger i at den eneste hun elsket 


var henne utro bringer henne fortvilelsen nær og i denne for- 
tvilelse søker hun kanskje trøst i sin barnelærdom, og i det 


LS 


hun atter fylles av de religiøse stemninger får hun rent som 


en intuisjon den tanke at denne verden er ond, den verdslige 


kjærlighet til mannen er kun en syndig lyst som hun bør kom- 
me bort fra og tanken på å gå i kloster synes henne som en 


G enkel måte å unddra sig verdens ondskap på samtidig som 
hun opfylles av ønsket om å sone sine synder. 


så An 

Denne opfyllelse av religiøse forestillinger medfører nu at 


hennes erotiske dragning til mannen forsvinner. Det er jo en 


kjent sak at en rekke sinnsstemninger virker hemmende på- 


kjønnsdriften og blandt disse stemninger inntar vel den reli- 
giøse den første plass. Det er altå efter min mening så langt 
fra at seksualdriften kan sublimeres til mere høiverdige in- 
teresser at forholdet erfaringsmessig er omvendt: de høiver- 
dige interesser og forskjellige stemningstilstander holder 
seksualdriften nede. At der under en sjelelig behandling, for 
den saks skyld under en psykoanalyse kan frigjøres krefter 
der tidligere har vært benyttet til å fortrenge libido og at 
disse krefter så nyttiggjøres for andre mere sublime foreta- 
gender — det er en annen sak, men dette blir jo ingen «subli- 
mering», det er kun en retningsforandring av de psykiske kref- 
ter hvortil impulsen efter min mening kan komme fra for- 
skjellige kanter. Jeg er i det hele forbauset over hvor ukritisk 
man, ikke minst her hjemme, sluker alt hvad der smaker av 
Freud. Vi søker alle sannheten, men nettop derfor må vi vokte 
oss vel for å bli affektivt inntatt i en metode hvortil vi abso- 
lutt bør være kritisk innstillet. Mon ikke Freuds krav om at 
alle som vil beskjeftige sig med psykoanalyse bør være psyko- 
analysert selv er et genialt utslag av hans psykologiske inn- 
sikt? Ved en sådan fremgangsmåte har han jo nettop sikret 
sig en stab av affektivt og suggestivt fikserte medarbeidere, 
berøvet sin kritiske evne overfor metodens svake sider. 

For å resumere min kritikk av sublimeringslæren så med- 
gir jeg fullt ut at kjønnskjertlene gjennem sine på blodet vir- 
kende produkter, de såkalte hormoner, kan virke erotiserende 
på sinnstilstanden og herunder fremkalle en sjelsvirksomhet 
som i forhold til den animalske kjønnsdrift må sies å være 
mere sublim. Men dette er ingen sublimering av kjønnsdrif- 
ten, det er et sideordnet symptom som kan gi sig forskjellige 
utslag alt eftersom den tilstand hvori hjernecellene befinner 
sig. I en virkelig kjærlighetsforbindelse mellem en mann og 
en kvinne vil der jo alltid være en sjelelig komponent som er 
sideordnet med den seksuelle og sammenvevet med den. 


md mtp 


Sublimeringslæren har imidlertid særlig tatt sikte på de til- 


feller hvor kjønnsdriften hos vedkommende individ gir sig ut- 
slag i edle interesser ikke for det annet kjønn men utad i gode 
gjerninger mot samfundet og næsten. Her mener jeg altså at 

sakene er satt på hodet: kjønnsdriften forsvinner fordi de 
 høiverdige interesser av forskjellige grunner får overhånd og 


fyller individet helt. At herunder krefter som tidligere benyt- 
tedes til dragkampen mellem moral og tillit kommer til anven- 
delse medgis fullt ut. 


Jeg har opholdt mig såpass lenge ved sublimeringslæren 


fordi jeg mener det er et punkt i psykoanalysen. som særlig 


send ] 


prestene må være opmerksom på og reagere imot. Aksepteres 
denne lære så vil det jo si det samme som at alt hvad vi kal- 


Jer guddommelig intuisjon og samvittighet ikke eksisterer. 
«For psykcanalytikeren eksisterer intet annet enn tidligere 


oplevelser i vårt eget liv eller nedarvede inntrykk fra tidli- 
gere slekters liv, disse og disse alene utgjør vår samvittighet 
og efter dem bestemmer vi hvad der er godt og ondt. 

Vi forlater hermed psykonanalysen og omtaler den siste 
store gruppe av nervøse sinnslidelser, nemlig de egentlige 
sinnssykdommer. 

Her er vi på et felt hvor prestens stilling ofte er meget 
vanskelig. For det første fordi hans stilling som sjelesørger 
her ofte synes så rent håpløs, ikke blott overfor patienten 


selv, men i like høi grad overfor familien. De som lider mest 


under sinnssykdommenes følger er nemlig som regel ikke pa- 
tienten selv men de pårørende. Og det å trøste en mor hvis 


sønn er blitt håpløs sinnssyk synes jeg må være en av de 
— vanskeligste opgaver som en prest får med å gjøre. For intet 


sted vil vel påstanden om Guds kjærlighet møte større mot- 


stand enn i familier hvor kanskje den ene efter den annen 


av slektens medlemmer synes å gå åndelig tilgrunne under 


den snikende ødeleggelse av hjernens høiere funksjoner. Og 


det er visselig så at man i hvert fall for en rekke sinssyk- 


domsformers vedkommende har vanskelig for å innlemme dem 
i et hensiktsmessig verdensbillede. La oss som eksempel ta 


3 et barn der fødes som idiot og som hele sitt liv ikke utvikles 
— høiere enn et dyr, ja knapt nok det. Eller en blomstrende ung- 


Å gutt som i 16—17 års alderen blir offer for det snikende ung- 


 domssløvsinn der efter få år gjør ham helt apatisk og like- 


Å 


1 


gyldig, tilsynelatende uten antydning til høiere åndsliv. Hvad 
skal en prest svare til de pårørendes spørsmål om hvad hen- 
sikten dog er hermed? Og når en sådan patient dør som ikke 
har hatt noget sjeleliv, kan man da trøste de pårørende med 

at de i livet hinsides nok vil møte sitt kjære barn igjen med 
en vel utviklet og sund sjel? Dette er jo problemer som De 
selvfølgelig allesammen har vært stillet overfor og når jeg 
nevner dem her er det for å få anledning til å peke på det 
forhold, at ikke alle sinnssykdomsformer synes like hensikts- 


løse, selv for det mennneskelige øie. Dette gjelder i første 


rekke melankolien, manien og de såkalte manisk-depressive 
sinnssykdommer. Melankoliens mest fremtredende symptomer 
er som De vil vite den triste stemning, ringhetsideer og hem- 
ninger såvel av tankegangen som av bevegelsesapparatene. 
Omvendt finner vi ved manien et opstemt sinn, storhetsideer 
og livlig tankeflukt. Den manisk-depressive form for sinns- 
sykdommer er da karakterisert ved en veksling av disse to 
faser, som oftest med et kortere eller længere mellemrum, 
hvori sinnstilstanden er helt normal. Innenfor disse grupper 
finner vi nu alltid sterkt uttalte reaksjoner fra følelseslivets 
side og herunder som regel også sterkt religiøst betonede, 
som det er av den aller største viktighet for enhver sjelesør- 
ger å ha kjennskap til. Jeg skulde derfor tro det vilde være 
av interesse at jeg kortelig skisserte de enkelte tilstandes 
psykiatriske billeder og herunder nevnte forhold som jeg 
mener De bør være opmerksom på. 

Jeg kunde tenke mig at en av de hyppigste sinnslidelser 
som krever sjelesørgerens assistanse er den såkalte melankoli. 

Herved forstår vi da en tilstand som kan utvikle sig hos 
et menneske uten nogen rimelig årsak. Søker man efter en 
sådan finner man som regel ingen, og allikevel utvikler der 
sig hos ham en dyp og uforklarlig sjelelig tristhet, der i kort 
tid kan forvandle et tidligere livsglad menneske til et stille, 
innadvendt, grublende individ som ser alting mørkt. Hvad der 
før var ham kjært — som hjem og barn — blir ham tomt og 
likegyldig. Han finner snart ut at han kun er i veien her i 
verden, det var det beste om han døde. Hertil slutter sig 
som regel meget snart religiøs tvil og sjelelig anfektelser. 
De mener å ha syndet mot Gud og er evig fortapt. Selvebe- 
breidelsene er ved denne lidelse meget fremtredende og disse 


fører ofte patientene til prestene. Her gjelder det for presten 


å skille disse sykelige tilstander fra den normale syndsbevisst- 
het. Den sykelige selvbebreidelse ved melankoli er karakteri- 
sert ved at de som regel når uamede høider. De har syndet 


eg 


Losna sane sa 3 3 ER due 

mot den Helligånd og er overbevisst om at de går evig for- 
tapt. Som regel er de også hallucinert, det vil si de har hørt 
og sett at de vil gå evig fortapt. De ser djevler og likkister, 
flammende sverd og lignende og disse hallucinasjoner opfyller 
dem med angst. Sykdommens sykelighet fremgår også av dens 
fullstendige utilgjengelighet for trøst. 

Heldigvis er dette en form for sinnssykdom som praktisk 
talt alltid helbredes. Men så lenge sykdommen varer skal man 
være opmerksom på at de syke må spares for enhver opfor- 
 -dring til å ta sig sammen, å «bruke sin fornuft» o. s. V. — 


det er nyttesløse opfordringer som kun plager dem. Sykdom- 


men må ha sin tid og herunder kreves god og kjærlig pleie 
i rolige omgivelser med visse mediciner som kan lindre angst- 
fornemmelsene. 

Det er verd å legge merke til at de religiøse fortapelses- 
ideer ofte forekommer hos melankolske patienter som aldri 
tidligere har ofret religionen nogen tanke. Det taler for at 
det religiøse instinkt er et urinstinkt hos mennesket. 
Ganske eiendommelig er det nu å iaktta hvilket ganske an- 

net billede de religiøse forestillinger kan fremby ved melan- 

-koliens speilbillede, manien. Likesom patienten her i det hele 
er opstemt, opfylt av storhetsforestillinger om eggn makt og 
evne, således blir også de religiøse stemninger der meget hyp- 
pig preger disse patienter lystbetonet og høistemte. Disse 
manikere oplever plutselige sjelelige gjennembrudd hvorunder 
de under salig henrykkelse får religiøse åpenbaringer, blir 


s fullstendig gjenfødt og mener sig ofte kallet til å utrette noget 


stort i Guds rike. Når den slags religiøse gjennembrudd eller 
omvendelser kommer plutselig hos mennesker som tidligere 
ikke har hatt så megen tid å ofre på sin sjels frelse, da er 
der all grunn til å være på vakt, for som regel er det en 
sykelig sinnstilstand som ligger bak. Jeg benekter ikke mulig- 
— heter av plutselige omvendelser, især efter alvorlige tilskik- 
 kelser i livet, men de fleste tror jeg nok er sykelig betinget. 
De vil da også vise sig å være det ved det videre forløp, ti 
når det maniske anfall er over, svinner også den religiøse op- 
stemthet og for patienten selv står det hele som en flau og 


forstemmende oplevelse. 
Disse to former av sinnssykdomer, melankoli og mani, kan 


| nu alternere i en sinnssykdomsform som vi kaller manisk- 

depressiv sinnssykdom, som er overmåte interessant i sammen- 
heng med vårt emne idag. 

Særlig i forbindelse med spørsmålet om hensiktsmessigheten 
med sinnssykdommene bør det nevnes at der synes å være en 
eller annen relasjon mellem forskjellige kunstarter og denne 
sinnssykdomsform. 

I iManigo-depdessive familier påtreffer man nemlig meget 
hyppig fremragende musikere og skuespillere og det vil være 
Dem vel kjent at en flerhet av såvel våre egne som andre 
lands mest geniale forfattere har lidd av periodiske sinns- 
lidelser der nettop inngår under den nevnte sinnssykdoms- 
form og studerer man forholdet mellem mesterverkenes av- 
fattelse og sinnssykdommens bølgegang er det utvilsomt at 
det er endringer i sinnstilstanden som i mange tilfeller har 
virket inspirerende. Dette forhold ligger imidlertid så i peri- 
ferien av vårt emne at jeg ikke kan komme nærmere inn på 
det. Jeg nevner kun en rekke navner om hvem De sikkert 
vil vite at Deres psyke har vært meget omskrevet og av for- 
skjellige psykiatere er innrammet i de vanlige sinnssykdoms- 
billeder. Til de manigo0-depressive eller de såkalte schizofrene 
(ungdoms-sløvsinns) former hører således Niet he, Schopen- 
hauer, Goethe, Schiller, Hölderlin van Gogh, Anatole France, 
Søren Kierkegaard, August Strinberg, Gustav Fröding, Teg- 
nér, Schwedenborg. Dette er nevnt i fleng og en passant som 
belysning av det forhold at sinnssykdommen nok kan spille 
en enorm rolle for vår kultur, hvor hensiktsløse de enn ellers 
kan se ut. En særlig omtale i forbindelse med vårt emne kun- 
de Grundtvigs sinnssykdom fortjene, hvor der nettop er en 
tydelig påviselig sammenheng mellem hans religiøse produk- 
ter og den fase av mani eller melankoli hvori han befant sig, 
men det vil føre for vidt, og forøvrig er vel forholdet godt 
kjent av mine tilhørere. 

Jeg må ennu omtale to former av sinnssykdommer som De 
i egenskap av sjelesørger ret ofte vil komme i kontakt med, 
nemlig den såkalte dem. præcox eller ungdomssløvsinn og 
paranoia eller forrykthet. 

Ungdomssløvsinnet er vel en av de sørgeligste lidelser som 
kan ramme et menneske. Hos en blomstrende unggutt eller 
pike kommer der ganske snikende en opløsning av personlig- 
heter og en tilgrunnegåelse av det sjelelige liv. Og denne op- 

løsning av sjelelivet innledes ikke sjelden med meget merke- 
Jige og brokete religiøse forestillinger som ikke sjelden fører 
dem til presten. Det kan begynne ganske vagt med lette syner: 
de har sett Gud Herren selv, han har talt til dem. De mener 
selv å være som en patient sa «en ny form for Kristi gjen- 
komst». En kvinne trodde hun var Jesu brud, en annen at 
hun skulde giftes med den Hellige ånd. Andre føler sig for- 
fulgt av djevelen. De vil forstå at ved denne form for reli- 
giøsitet er den sykelige karakter i hvert fall for Dem som 
prest lett å erkjenne. Men det er ganske forbausende hvor 
meget av den slags religiøst vanvid kan godtas av de pårø- 
rende før de forstår at der er en alvorlig sinnslidelse under 
utvikling. Vanskeligere å stemple som sykelig kan de reli- 
giøse vrangtanker være hos paranoikeren — den forrykte — 
i hvert fall i begynnelsen av sykdommen. Der er flere for- 
mer av paronoia, for vårt emne interesserer først og fremst 
fden såkalte reformatoriske eller religiøse paranoia. Denne 
ytrer sig ved at patientene mener at de skal reformere sam- 
fundet og skape en ny paradisisk tilstand på jorden eller for- 
kynne en ny lære. Det er ofte mennesker som tidligere har 
stått fornuftig bak en disk eller en solid gårdbruker som nu 
plutselig opdager at de har fått et «kall» til å forandre sam- 
fundsforholdene. De forlater derfor sin plog og sin disk og 
gir sig til å arbeide såkalt socialt eller som evangelister. Og 
det er jo ganske utrolig hvilken mangel på kritikk godtfolk 
kan vise overfor disse oplagte sinnssyke mennesker som får 
anledning til å danne sin sekt av troende mennesker som der- 
ved ledes inn i en farlig blindgate og hvorfra de — hvor det 
gjelder evangelisters virksomhet — ofte ikke kommer ut uten 
skade på sin sjel. Ikke så sjelden avstedkommer som bekjent 
sinnssyke evangelister vekkelser som ikke er av det gode. De 
sociale samfundsreformatorer skal jeg ikke komme nærmere 
inn på, de har mindre interesse for vårt spesielle emne, men 
hvad de religiøse reformatorer angår så har det jo stor be- 
tydning at prestene sier fra og gjør sin menighet opmerksom 
på eventuelle sykelige trekk hos en predikant. — Jeg vil også 
øjerne kun nevne en annen form for paranoia som prester 
ikke så sjelden kommer i en ofte uønsket og ubehagelig rela- 
sjon til, nemlig den erotiske paranoia eller erotomanten. Den 


rer sig på den måte at en kvinne blir forelsket i en eller 


hv Kirke og kultur. XXXVIIL. 4 

annen gjerne offentlig personlighet, ofte en prest, en skue- 
spiller eller andre kjente personer og får så uten grunn den 
fikse idé at hun er gjenelsket. Hun synes at vedkommende 
ser på henne på gaten, skuespilleren mikker til henne fra 
scenen, presten hentyder til henne i sin preken. I tusen av 
småting finner hun så bekreftelse på at vedkommende holder 
av henne, hennes kritikk sløres stadig mere og mere, hun me- 
ner å kunne lese mellem linjene i avisen at han sender henne 
bud. Finner hun en blomst på gaten så er den lagt der av 
ham for at hun skal finne den. Og selvfølgelig gjør hun da 
gjengjeld. Hun begynner å sende brever og blomster og ikke 
lenge varer det før hun opsøker ham. Kanske sier hun intet 
direkte om sin store kjærlighet, i stillhet nyter hun kanskje 
sin samtale med presten og legger en ganske annen betydning 
i hans ord enn han har ment. Hvis presten er ubekjent med 
disse tilstander kan han jo komme op i meget pinlige affæ- 
rer, således som forholdene formentlig har vært i den for en. 
tid siden meget omtalte affære mellem den katolske Osloprest 
og en svensk sykepleierske. En prest her i byen møtte for 
et par år siden da han trådte inn i sakristiet en eldre gift 
kvinne som stod helt avklædt med 2 av sine barn som også 
var avklædt. Hun blev kort tid efter bragt til asyl hvor hun 
frembød det vanlige billede på en erotomani som i lange tider 
hadde vært rettet mot vedkommende prest uten at denne ante 


det minste. 2 


Der er en rekke andre sinnslidelser hvor der også leilig- 
hetsvis dukker op religiøse vrangforestillinger hvis sykelige 
karakter ofte ikke er så lett å avsløre, men det vil føre for 
langt å komme nærmere inn på disse tilstander. Som De vil 
forstå har alt hvad jeg har nevnt her i aften kun vært et 
litet streiftog gjennem de kapitler av psykiatrien som i sær- 
lig grad burde interessere prestene i egenskap av sjelesør- 
gere. Det skulde glede mig om jeg ved dette lille foredrag 
kunde øke interessen for de sykelige religiøse tilstander og 
ennu mere vilde det glede mig om det vilde resultere i etg 
fruktbart samarbeide mellem prest og læge til lindring av 


de sjelelige lidelser. Gabriel Langfeldt. 


OMKRING BERTRAND RUSSELLS BOK: 


MARRIAGE AND MORALS 


Av overlæge KRISTEN ANDERSEN. 


Bertrand Russels bok om ekteskapet og moralen utkom på 
engelsk ifjor høst. Den er nu oversatt til norsk på en utmer- 
ket måte ved Halldis Stenhamar. Allerede på forhånd fore- 
ligger den i en svensk oversettelse. Man kan visstnok være 


— viss på at den finner en betydelig utbredelse, ikke minst blandt 


-T$ 


radikalt innstillet ungdom, hvis synsmåter den i stor utstrek- 
ning dekker. 

Jeg har derfor lyst til å omtale den nettop i dette tidsskrift. 
Fordi nettop den krets som jevnlig leser dette tidsskrift med 


nødvendighet vil måtte tre i forhold til de ideer som beher- 
- sker denne bok. Den representerer nemlig en klar og tydelig 


, offensivbevegelse mot de synsmåter og vurderinger vi i denne 
sak hevder. Og den toner også straks klart og tydelig flagg. 
Den anser religion i sin almindelighet og kristendom i sær- 
 deleshet som ren og skjær overtro, ialfall forsåvidt de trer 
i forhold til ekteskap og seksuell moral. 


Jeg skulde formode at den lesekrets der naturlig samler sig 


om Kirke og Kultur er enig om denne ene ting: å søke be- 


 varet det monogame ekteskap og det på det monogame ekte- 


skap hvilende hjem, og å anse det som det normale, ut fra 
en estetisk, etisk og religiøs vurdering, at dette monogame 


| ekteskap er livsvarig. At det ialfall stiftes med den beviste 
hensikt fra begge parters side, at det skal bli livsvarig. Len- 
å gere går vel heller ikke enigheten. Så snart vi kommer over 
JA den dypere vurdering av ekteskapets og hjemmets innhold 


f 


på 


skilles visstnok våre veier på en avgjørende måte. Den enig- 


het der virkelig er tilstede betyr imidlertid dog noget. Og 


den bør sikkert utnyttes i den utstrekning det er mulig til 


vern om de verdier der efter vår opfatning her er tale om. 


MENE 


52 KRISTEN ANDERSEN 


Dette vern kan formentlig kun realiseres gjennem en påvirk- 
ning fra vår side overfor dem, der tenker anderledes enn vi 
om disse ting. I særdeleshet vilde det naturligvis være av vik- 
tighet å kunne øve innflydelse på den radikale ungdom. 

Nu er imidlertid den første betingelse for overhodet å kunne 
øve innflydelse den, at man forstår motparten. At man for- 
står ikke alene hvad den mener og tenker, men hvorfor den 
mener og tenker det. Og dette kan man bare opnå ved å tre 
i personlig forhold til de tanker og stemninger som beveger 
den. Det nytter absolutt intet for den religiøst bestemte at 
han setter sig på sin høie hest og taler myndig fra oven til 
dem han vil påvirke. Han må bevege sig ad ganske andre 
veier. Og ad ganske anderledes vanskelige veier. 

I Bertrand Russells bok finner man nu de tankeretninger og 
stemninger tilrettelagt hvorom det her dreier sig. Så bør man 
da efter min opfatning rolig og lidenskapsløst sette sig ned og 
la forfatteren få lov til å tale ut uten straks å falle ham i 
talen med irriterte uttrykk for sin forargelse. Man bør sette 
sig ned og høre på ham idet man er sig bevisst å tale med en 
mann, der rent menneskelig sett er moralsk høiverdig og in- 
tellektuelt høitstående. Den eneste forskjell på ham og oss er 
den, at han helt ut er bestemt ved det han ad almindelig forsk- 
nings og logisk sannhetssøkens vei kan tilrettelegge som det 
mest sannsynlige, mens vi mener oss å stå under innflydelse 
av et transcendentalt moment. Det moment vi sammenfatter 
i begrepet Gud. 

Idet man nu således sympatisk søker å sette sig inn i en 
motstanders anskuelsesmåte for derigjennem å lære å forstå 
ham, opnår man imidlertid også noget annet. I det store fler- 
tall av tilfeller vil ganske sikkert den forstandige lære noget 


av sin motstander. Som regel vil han ialfall lære mere av — 


motstanderen enn av den han i det hele og store er enig med 
i grunnsynet. 


Således også her overfor denne Russells bok om ekteskapet. 


Den gir et levende og klart inntrykk av hvilke verdier der bor 3 


i ekteskapet i og for sig utløst fra den vanlige religiøse teori, 


hvori vi til stadighet ser det tilbyllet. Man får på en måte et 


inntrykk av ekteskapet som Ding am sich. Og hvis nu tilfel- 


b; 


digvis den religiøse teori hvori kirken har innhyllet ekteska- | 


i 


J 

pet skulde være det minst religiøse ved det hele, hvis ekte- 
7 Skapet nettop som Ding an sich selv skulde være et viktig re- 
* ligiøse opkomme i et menneskes liv, da kunde det kanskje endog 
hende at man religiøst kunde lære noget av Bertrand Russells 
gudløse bok. 
| Gir vi oss nu i kast med boken så er noget av det første for- 
.  fatteren stiller oss ansikt til ansikt med nettop kristendommens 
- forhold til ekteskapet. Han går med andre ord selv ad medias 
res. Om kristendommens forhold til ekteskapet har han dette 
å si, at kristendommen har en lav opfatmng av ekteskapet. 
Og han henholder sig til apostelen Paulus ekteskapsoverveiel- 
ser, i særdeleshet da det kjente ord, om hvorfor hver mann skal 
ha sin hustru og hver hustru sin mann. Det forekommer mig 
at Bertrand Russell har fullstendig rett i det han sier om disse 
ting. Og jeg føler mig da også forvisset om at nutids kristen- 
— dom må ta de Paulinske betraktninger op til ny overveielse og 
ta definitiv avstand fra dem, hvis den virkelig vil gjøre sig 
nogen forhåbning om å kunne øve innflydelse på mennesker 
der står den tradisjonelle kirkelige kristendom fjernt. Jeg må 
Å si, at Bertrand Russell efter min opfatning har en langt høiere 
etisk vurdering av ekteskapet som menneskelig forhold enn 
apostelen Paulus. 

Russell går dernæst over til å påvise, hvorfor den kirkelige 
kristendom i det hele og store har måttet komme til å slutte 
sig til det Paulinske syn og forsåvidt også hvorfor Paulus 
Å selv er kommet til dette syn. De er kommet til det fordi kri- 
- stendommen i sitt gørunnvesen efter Bertrand Russell er 
asketisk. Og fordi efter det asketiske livssyn det seksuelle liv 
E i og for sig står like på grensen av det syndige og under en- 
Å hver omstendighet representerer det mindreverdige i menne- 
— skelivet når dette menneskeliv sees under religionens synsvin- 
kel. Også her har Russell efter min opfatning rett. Ialfall 
forsåvidt at dette spørsmål om hvorvidt kristendom i sin grunn 
Er er asketisk bestemt er av den aller største betydning for kri- 
— stendommens fremtidige skjebne som religion for almindelige 
og jevne mennesker. Der trenges nettop på dette punkt et 
| grundigt og reelt opgjør. Det trenges for kirken som helhet. 
å Og det trenges for den enkelte av kristendom påvirkede og 
Fa kristendom tenderende personlighet. Vesentlige momenter 


» 

for dette opgjør ligger tilrettelagt hos Søren Kierkegaard, i 
særdeleshet kommer de frem i den indre og ytre kamp Kierke- 
gaard førte mot den Hegelske filosofi og de av denne filosofi 
pregede sjelelige bevegelser hos ham selv og hos mennene fra 
hans samtid. Hvorvidt man dypest sett sogner til Kierkegaard 
eller Hegel det turde være et meget viktig livsspørsmål for 
nogen hver også i vår tid. Og Bertrand Russells bok er efter 
min opfatning nettop en stimulans for den enkelte og for kir- 
ken til å ta det opgjør op. 

Efter å ha gjort sig ferdig med religionen og kristendom- 
men i forhold til ekteskapet og den seksuelle moral fører for- 
fatteren oss så inn i ekteskapets utviklingsfaser som institu- 
sjon. Han forteller om matriarkatet og om patriarkatet i 
svunne tider og hos lavststående folk. Og han søker å påvise, 
hvorledes vårt nuværende ekteskap er bygget på patriarkatet 
og er avstemt efter dettes krav. Herunder kommer han inn 
på en rekke aktuelle spørsmål. Deriblandt prostitusjonen og 
prevensjonen. 

Av prostitusjonen gir han et nøkternt og kjølig billede, der 
derfor også virker meget sterkt på leseren. Dens karakter av 
individuell og samfundsmessig ulykkesfaktor vil springe en- 
hver sterkt i øinene nettop fordi der tales så rolig og liden- 
skapsløst og sannferdig om den. 

Likeså forstandig, rolig og behersket taler han om preven- 
sjonen. Den er for ham selvfølgelig. Han er ikke i nogen tvil 
om, at mennesket har rett til ut fra sin innsikt og sin moral- 
ske selvbestemmelsesrett å løse den biologiske forbindelse mel- 
lem den seksuelle akt og konsepsjonen. Og han anser det som 
det eneste riktige at menneskene regulerer sin forplantnings- 
intensitet ut fra rasjonale hensyn. — — Bertrand Russells 
syn på prostitusjonen faller i enhver henseende sammen med 
det kristne hvad alle realiteter angår. Hans forhold til pre- 
vensjonen, hans utredning av dette forhold er igjen en appell 
til religiøst innstillede mennesker om å ta dette spørsmål op 
til forstandig overveielse. Enhver der har noget kjennskap til 


livet vet, at prevensjonen nu er inngått som et helt normalt 


ledd i alle civiliserte folks liv. Å bekjempe prevensjonen i og 
for sig er et ganske ørkesløst foretagende. Det blir kirken 
som taper på det, hvis den skulde ønske å forsøke sig i den 

retning. Kirkens opgave er en ganske annen. Dens opgave er 
å gjøre menneskene til sedelige mennesker. Og den bør forstå 
åt sedelighet eller usedelighet intet har med prevensjon å gjøre. 
Hvad kirken vilde kunne opnå var å forme hos befolkningen 
en moral, der beveget den til å benytte sig av den preventive 
metode ut fra sedelige grunnsetninger. Kirken og kirkens form 
for kristendom skulde kunne ha betingelser for å vekke hos 
menneskene følelsen av den verdi der ligger i det på det mo- 
 nogame ekteskap byggede hjem med dets forhold mellem ekte- 
feller og dets forhold mellem foreldre og barn. Den sunde vur- 
 dering av den livslykke der er knyttet nettop til foreldrefor- 
holdet vil være den eneste faktor der kan bevare folkene fra 
det, som er prevensjonens fare. 


— Bertrand Russell har en meget høi vurdering av ekteskapet. 
Den sympatisk innstillede leser vil få en sterk og umiddelbar 
følelse av det. Ekteskapet inneslutter for ham en dobbelthet. 
* På den ene side vil det jo i regelen ialfall fra begynnelsen være 
den av begge individer ønskede form for deres erotiske liv. 
På den annen side er det et vennskabsforhold mellem to indi- 
vider, der bortsett fra den seksuelle differens, dog vesentlig 
er bestemt som mennesker. Dette vennskabs og kameratskaps- 
; forhold utdypes ytterligere ved livets almene interessefelles- 
skap og fremfor alt ved forholdet til børnene. Boken innehol- 
der da også en sterk appell til menneskene om å søke å bevare 
å ekteskapet som livsvarig, i særdeleshet hvis der er barn. Skils- 
å missespørsmålet behandler han ut fra dette synspunkt. Og de 
5 betraktninger han her fremfører forekommer mig å være helt 
riktige. — Mens han nu ønsker at begge ektefeller efter evne 
E skal strepe efter bevarelsen av sitt vennskap som noget uop- 
å løselig, inntar han overfor ekteskapets erotiske faktorer en 
å fra den kristne helt forskjellig innstilling. Efter Russells op- 
fatning bør begge ektefeller innrømme hverandre erotisk fri- 
het uten at denne frihets benyttelse bør føre til ekteskapsop- 


Å 
På dette punkt må man efter mitt skjønn ikke bare kriste- 
lig, men også ut fra ganske almenmenneskelige synspunkter 
3 ta bestemt avstand fra ham. En sak er at den ene ektefelle 
vel bør kunne tilgi den annen også et erotisk feiltrinn. En 

annen sak er, at det erotiske og det vennskapelige i et ekte- 


skap er således sammenvevet og sammenfiltret at de ikke kan 


skilles ad uten den alvorligste skade for vedkommende person- 
ligheter og for forholdet mellem dem. Den ekteskapelig tro- 
skap også som erotisk troskap forekommer det mig at man til 
det ytterste og uavkortet må opretholde hvis man virkelig vil 


bevare ekteskapets sanne og dype verdi. Og for å prøve hvil- 


ken vekt nettop denne erotiske troskap har bl. a. med hensyn 
på den hjemmets luft der innåndes av dets barn, er det nok 
for mig å nevne dette ene: hvad vil den ektefelle der har svik- 
tet troskapens lov føle, når han eller hun med bevisstheten om 
hvad der er skjedd, møter sitt barns rene og tillitsfulle blikk? 
Og hvad vil dette barn føle, hvis det ved en leilighet skulde 
opdage at nogen av foreldrene hadde vaklet på dette punkt? 


Jeg har ved de ovenstående bemerkninger ønsket å henlede 


opmerksomheten på Bertrand Russells bok i de kretser, der 


bestemmes ut fra det kristelige. Og jeg har villet henlede op- i 


merksomheten på saken, fordi jeg tror saken er meget viktig. 


Jeg er personlig i tvil om, hvorledes det oprinnelige, det 


genuint kristelige egentlig forholder sig til ekteskap og seksuell 


moral. Det er for mig et spørsmål, hvis løsning ennu tilhører 
fremtiden. 


Men jeg er ikke i tvil om, at vi efter ytterste evne må be- 


vare ekteskap og hjem. Og enn videre bringe ekteskap og 


hjem i et naturlig og umiddelbart forhold til vår religiøse | 
grunnfølelse. Selv mener jeg, som jeg så ofte har sagt, at 


hjemmets kjærlighetsforhold er en kilde, hvorfra religionens 
oplevelse for de aller fleste mennesker naturlig får liv. For 
mig er ekteskap og foreldreforhold religion. 


PÅ 


Men fordi det er således, derfor er jeg også klar over, at 


ekteskap og foreldreforhold i vår gammeldagse forstand ikke 
kan overføres til våre barn gjennem snakk og formaning og 
irriterede og irriterende påstander. 

Det gjelder om vurderingen av ekteskap og foreldreforhold 
som det gjelder om religion i sin helhet: når der er tale om 
å bringe andre til religion, da kan det ene menneske for det 


annet i høiden kun være anledningen. Og anledningen blir man 
ikke ved å snakke, men ved å være. 


RUSSELL: MARRIAGE AND MORALS BY 


på Så er vår opgave overfor den kommende slekt med hensyn 
på bevarelsen av ekteskap og det vi betegner som kristen sek- 
suell moral nettop dette å være anledningen. Så dypt og in- 
derlig må vi selv søke å leve i disse våre kjærlighetsforhold 
at de unge virkelig gripes derved i sitt vesens dyp. Således 
og kun således kan vi bli anledningen. K 

Inneholder vårt liv denne anledningens makt da er det ikke 
så farlig med den kirstelige teori hvori kirken har innhyllet 
ekteskapet. Da kan vi rolig innrømme, at Russell har historisk 
rett i sin fremstilling av ekteskapets tilblivelseshistorie. Vi 
5 - kan rolig innrømme, at vel er ekteskapet ikke innstiftet av 
Gud med den vanlige, umiddelbare betydning av den setning. 
Men det monogame ekteskap med dets avledende innhold på 
det etiske og religiøse område er villet av Gud. Det står der 
nu som resultatet av en utvikling i hvis forløp vi mener oss å 
spore Guds styrelse. | 

Ved en dyp og inderlig hengivelse vil efter mitt skjønn også 
botemidlet ligge mot den fare, der efter Bertrand Russells op- 
fatning alvorlig truer ekteskapets og hjemmets eksistens i 
d fremtiden. Med rette betoner han, hvorledes det økonomiske 
livs former mere og mere tvinger faren bort fra hjemmet og 
barnet. De forpliktelser der påhviler faren vil litt efter litt i 
stadig høiere grad bli overtatt av staten, der til slutt også vil 
sørge for moren under de perioder av hennes liv, hvor mors- 
kallet legger beslag på henne. Der åpnes herved en mulighet 
for at patriarkatet mister enhver berettigelse fordi det ikke 
lenger har nogen hensikt. Herved opløses så definitivt såvel 
ekteskapet som hjem. Der er efter mitt skjønn en alvorlig 
sannhet i denne anskuelse. Den stiller en overordentlig vik- 
tig social-økonomisk opgave som betingelsen for at man i det 
| lange løp skal kunne bevare ekteskap og hjem som grunnver- 
dier i menneskelivet. 

Løsningen av den opgave fører med nødvendighet over i 
politiske overveielser. Og dem vil jeg ikke komme inn på her. 
Men over det alt sammen står det ene: selv å skape hjem 
og selv å leve i disse hjem på en slik måte at vi blir anlednin- 
p gen for dem som kommer efter oss til å velge de samme ver- 
Å dier som har gjort våre fedre og oss lykkelige. 

E Kristen Andersen. 

Andrée-boken. 


1. Den svenske utgave: Med ørnen 
mot Polen. AvS. Å. Andrée, 
Nils Strindberg och Knut 
Frånchel. Utgiven av svenska 
sållskapet for antropologi och 
geografi. Stockholm 1930. 
Albert Bonniers forlag. 485 
sider. 


2. Den morske utgave, gjennem- 


sett og oversatt av dr. Gunnar 
Horn. Oslo 1929. Norsk 
Gyldendals forlag. 


Da jeg foran i heftet skriver nær- 

mere om Andrées personlighet og 
om selve ferden, vil jeg her bare 
nevne at Andréeboken både er yp- 
perlig sammensatt og er en beta- 
gende lesning. Som man forstår, 
når boken er på 485 sider, utgjør 
selve den berømte og eftertraktede 
dagbok det minste av volumet. Der 
er ikke mindre enn 18 andre av- 
handlinger, dels av historisk-biogra- 
fisk, dels av teknisk og geografisk 
art. Dessuten en rikdom av karter 
og billeder, så der ikke egentlig er 
noget man savner. Undtagen nettop 
det som i min artikkel er pekt på: 
selve personlighetens art og selve 
ferdens valør. 

Mot redaksjonen har jeg bare en 
innvending, det er utstafferingen 
av de tre menns samarbeidede no- 
tater. Dette kunde og burde vært 
mer nøkternt gjort. Nu er der satt 
inn små melodramatiske følelses- 
utbrudd, som virker generende, og 


der stikker dessuten frem en upå- 
kallet pekefinger for å gjøre op- 
merksom på at dette eller hint er 
stort. Men det er ikke alt som 
blir større ved at man peker på det. 
Det hender at det blir mindre. 

Om hele den journalistiske episo- 
de og om hele det skuespill som 
hjemferden blev, kunde der være ad- 
skillige refleksjoner å gjøre. Men 
de hører iallfall ikke hit. 

Å få istand denne boken så fort 
og Så godt, er en bedrift, — såvel 
redaksjonelt som teknisk helt impo- 
nerende! Jeg har lest den svenske 
utgave, og overlater valget av 
sprogform til leserne. Den norske 
har iallfall hatt en likeså sympatisk 
som dyktig revisor og translatør. 
Men ikke begriper jeg at mnettop 
slikt: som på svensk er originaldo- 
kumenter — en dagbok! — skal be- 
høve å bli oversatt til norsk. 


Eivind Berggrav. 


August. Roman I—II. Av Knut 
Hamsun. Gyldendal Norsk forlag. 


Bjørnson skrev engang i en auto- 


grafsamlers album: 


«Slik er min håndskrift når jeg 


er trett. 
Bjørnstjerne Bjørnson.» 
Nedenfor tilføiet han: 


«Men husk mig som jeg var før 
jeg blev det.» 

— Dette kan passe på Hamsuns 
siste bok. Hans anmodning til oss 
må være: husk mig som jeg var før. 

Skjønt flammen nu bare er blaf- 


rende, er der ennu adskillig glør. 


pr 

— Men asken dominerer. Det merkes 

best i det sensuelle, som før så lett 

++ "knitret hos Hamsun. Nu er det no- 

get avmektig, utbrent over det; at 

Hamsun likevel krampaktig skal 

prøve å puste disse glørne op, gjør 
hans smak liten ære. 

Der har forresten alltid hos Ham- 
sun vært preg av en smakløs selv- 
nydende kynisme i disse ting. Det 

er som om han tross alt har mang- 
let kultur; — han har nydt dette 
uventet å slippe løs eruptioner som 
det ellers hører til kulturen å her- 
ske over. Og denne hans villskap 
har ikke vært sund og primitiv, der- 
til har han for meget befamlet den, 
- han har laget et slags underfundig 
| krambod og gjemt noget under di- 
 sken så han alt i ett kunde pirre 
s kundene og gjøre dem forstøkt. Han 
er aldri de siste årene kommet ut 
over dette krambodnivå i sin kul- 
tur. Og nu i denne boken, hvor det 
hele er ufarlig og preget av en 
slags impotens, blir det derfor næ- 
sten grellere enn før. 


PG 


Der er ellers tre trekk som ka- 
 rakteriserer den siste romanen: 
Først den evne som feiret oygier i 
 Vannposten: evnen til å gjøre ver- 
- diløse folk pikante i det mest hver- 
— dagslige derved at forfatteren ikke 
skildrer dem for å gjøre dem syn- 
lige og nære for oss, men bare hen- 
— kaster noget om dem nu og da og 
aldri taler helt ut. Han leker med 
oss ved hjelp av en angel som vi 
aldri får bidd på, han flytter sig 
alltid når vi er nær ved. Denne 
; skildringsmåte er i sig selv en stor 
Gå kunst, den er hos Hamsun virtuo- 
% sitet. Og den har sin pendant i 
 sproget, som bruker ganske almin- 
— delige ord, men alltid ord med dob- 
belt bund. Der er listighet i begge 
deler, men også kunst. Med årene 
er det vel blitt rutine for Hamsun, 


Æ: 


men der skal like fullt en mester til 
å gjennemføre stilen så fullendt 
som det også skjer denne gang. 

Det annet trekk som trer frem i 
«August» er ikke ueffent nettop til 
avbalansering av den nevnte per- 
sonbehandling. Leserne vil ikke tå- 
le bare narrelek. Med den evne til 
å ha øine både foran og bak som 
er en slik tvénatur som Hamsun 
egen, kan han dessuten også selv en 
gang imellem ha lyst til og råd til 
å se sine personer gjennem ryggen. 
Dette besørges ved Pauline, en 
håndfast figur, landhandlerske og 
«bankehef», det sunde vetts repre- 
sentant, ikke pågangsvettet, bare 
bremsevettet. Dessuten brukes Pau- 
line til å få sagt en hel del skarpe 
ting, — hun er i det hele en Alle- 
håndefigur for Hamsun, en utmer- 
ket ingrediens. Men hun er innge- 
latinert hun også. Det aller fine- 
ste er vel at vi ikke alltid merker 
dette, — for Pauline er så reell 
sommetider at vi liker henne. Mel- 
lem alle disse valne mannfolk og 
den hele Hamsunske skare av av- 
brente kvinnfolk er hun så robust, 
at det er en fryd, men aldri over 
evne, alltid typisk Pauline. Og så 
driller han oss med litt latterlighe- 
ter hos henne innimellem for at vi 
ikke skal bli høitidelige og tro det 
er alvor. — Men alt i alt har han 
ikke maktet å få nøitralisert henne 
ganske, hun blir stående som det 
eneste menneske, ja: som et virkelig 
solid punkt i gemensligheten. Hun 
er også den eneste vi får vite så 
meget om at vi synes vi kjenner 
henne. 

Det tredje trekk er tendensen. 
Den er denne gang så pussig naivt 
lagt i dagen. Det gjelder kjepphe- 
sten hans, bondenæringen kontra 
industrien. «August» er en slags 
satire. Det hele er satt på spissen 

med ironi og urimelige overdrivel- 
ser. Så altfor sterkt at det ikke 
virker. Skal man tale så høiti- 
delig som om et kultursyn hos Ham- 
sun i dette stykke, så er det kom- 
pakt konservativt, dundrende bak- 
streversk, — uten en trevl av ut- 
viklingsevne eller av absorbsjons- 
kraft overfor det nye. Det skal ba- 
re avvises alt sammen: i gamle da- 
ges primitive tilværelse var alt bra. 
Men der er muntre innfall, groteske 
idéer, himmelropende idiotier nok å 
more sig over. 

Lettlest vil jeg ikke si at boken 
er. Selvfølgelig er sproget smurt 
— som alltid, og hver side glir for 
en. Men det er sakte fart. Der- 
for blir det en tålmodighetsprøve 
tross alt. Det letner noget mot 
slutten, men da har man også slø- 
ret sig gjennem 495 sider, så der 
trengtes en puff mot land. Selve 
puffen er forresten nokså søkt, det 
er som om Hamsun ikke har hatt 
naturlig fantasi nok så snart der 
skulde gjøres noget som lignet dik- 
terisk skaperverk. Det er næsten 
parodisk med denne dolken i spa- 
serstokken som måtte til for å få 
slutt på uendeligheten. 


Eiwind Berggrav. 


Bonde Veirskjæg. Roman av Kristian 
Elster d.y. H. Aschehoug & Oo. 
1929. 332 sider. 


Aldeles utillatelig brei og treven 
i begge endene, og helt ut ypperlig 
i midten. I første tredjepart og 
siste femtepart er de samme perso- 
ner kjedelige og uttværet som i 
centrum er knappe og livfulle. Det- 
te gjelder både byfolkene («byræ- 
ket») og bøndene. I langhalmpar- 
tiene er der prøvet på å live op 
med farce-motiver, men det blir ofte 
altfor kunstlet. Der hvor det skjer 


noget, er Elster i denne boken der- 
imot fullt ut mester. Der er monu- 
mental enkelhet og klare linjer bå- 
de i typer og hendelser. Partiet 
med de to moderne bymenneskene, 
den unge fraskilte frøken og hennes 
sjelemagre advokat-«kamerat» er 
grelt, saftig alvor, næsten noget av 
et Mene Tekel over byens nye ero- 
tiske «frihet». Og Bonde Veirskjæg, 
så dovregubbe-teatralsk i første del, 
blir malm og makt da det bær til 
stykket, — kanskje litt for meget 
romantisk forgylt av den «idé» som 
Elster — lik Hamsun — her har 
som sin tendens. 

Der er to prestetyper i boken, én 
moderne brandsk dommedagsmann, 
én valen kirketype, — begge (selv- 
følgelig) skildret til vemmelse 
usympatisk og som de der til slutt 
taper overfor den gamle døende 
bondes endefremme og robuste Vår- 
Herre-tro. 

Elster er Elster. - Denne gang er 
han sig selv igjen. Og da er der å 
både Asbjørnsk peiselune og Bjørn- 
sonsk tidsrealisme i ham, — men 
han har en egen evne til alltid å la 
oss vente på det helt ut og egentlig 
fullbåtne Elster-verk. 


Eivind Berggrav. 


Bind V av ,Det norske folks liv og 
historie", Tidsrummet 1640— 
1720. Av Sverre Steen. Asche- 
houg & Co. 1930. 434 sider. 


Viste Keilhaus bind fra 1814— 
1840 at der nu var en ny og mun- 
trere måte å skrive historie på, så 
bekrefter Steens bind dette inn- 
trykk, selv om det er et helt annet 
slags stoff og en helt annen stil enn — 
hos Keilhau. Tiden omkring Ene- 
veldet står jo for oss som erke- 
kjedsommelig fra vårt bekjentskap 
med historien. Her i landet er det 

dessuten bare våre glanstider vi 
 -egentlig har lyst til å lese om — 
- sagatiden, 1814 eller 1905. De mør- 
ke århundreder er så triste og så 
monotone. Og Christianer og Fre- 
- driker har alltid gått surr for oss. 
Men nu har der vært så meget 
«snakk om disse «mørke» perioder, 
som enkelte helst vil utskjalte og 
nekte eksistensrett i vårt historiske 
grunnlag, at man formelig burde 
-ertes til å få interesse for dem. 
: Hvordan var det her i Norge i den 
tiden? 
Nettop dette gir Sverre Steen 


svar på for sitt tidsrum. Det er 
folkekår han skildrer. I detaljer 


og eksempler, i dokumenter og epi- 
soder. Det er tildels en fortelling 
om småting, men disse småting er 
Norge. Og ved å få det om og om 
igjen, preger der sig hos oss et vir- 
kelig billede, vi er med på å gjen- 
 nemleve perioden, økonomisk, so- 
 eialt, politisk. Kunsten er dels å 
foreta utplukket, dels serveringen 
av det. Begge deler er =kresent 
gjort. Det er — for en som på for- 
hånd spør og ønsker å vite — en 
fengslende lesning. Det glir også 
ganske glatt, han har passelig med 
smøring til de ofte tørre hjul i ma- 
skineriet. F. eks. småbemerkninger 
som denne: «Bissekremmerne stod 
- utenfor loven, og der trivdes de 
godt.» Der er meget humør i bo- 
ken! 
Forfatteren er ellers kritisk og 
Å nøktern, på grensen av det skepti- 
ske. Vår nasjonale tilstand blir ik- 
ke behandlet som mer enn selvfor- 
tjent, ingen ynking over de mis- 
handlede og av dansken forkuede 
vikinger. Alle personer og høiheter 
blir passelig avklædd; beundring 
finnes ikke i forfatterens forutset- 
ninger; patos er han redd for som 
for løgn, enda han er fra Bergen. 
 Redelighet og nøkternhet er hans 

ideal; undertiden med en sterk kjø- 
lighet i tonen og en og annen gang 
vel med unødig negativ innstillet- 
het? 

En mangel ved bindet er åndsli- 
vets magre plass i det. Og da sær- 
lig at det religiøse liv omtrent gan- 
ske er forbigått. Og dette tidsrum 
var jo i eminent grad, man kunde 
si besatt av religiøsitet. Imidlertid 
sier forfatteren til mig at dette mo- 
ment efter planen skal behandles 
underett for en lengere periode og 
komme med i næste bind. Da vil 
jeg be om at dette liv må bli for- 
stått innenfra. Her har historiker- 
ne noget å lære av religionshistori- 
kerne, nemlig det ikke å dømme for- 
tidens sjelsytringer ut fra moderne 
innstilling og smak, men å leve sig 
tilbake og føle sig inn og se hvilke 
evig legitime impulser som ligger 
bak de tidsbestemte — og kanskje 
for oss nu usympatiske — utslag. 

En rent spesiell gås kunde jeg ha 
å plukke med forfatteren i anled- 
ning av hans omtale av Petter Dass, 
som jeg tilfeldigvis i høst har be- 
skjeftiget mig inngående med, og 
som jeg innbilder mig å kjenne gan- 
ske godt nu. Her synes forfatte- 
ren hildet i gjengs, men reelt for- 
eldet, plasering og dessuten påvir- 
ket av sin lille lyst til alltid å an- 
bringe kritisk forminskelsesgloser. 
Kjenner De Halvdan Kohts artikkel 
i «Håløygminne» 1920? Hamn er ik- 
ke redd for å kalle Petter Dass for 
et geni. 

Det er ennu morsommere å lese 
en bok som man kan ha en og an- 
nen kritisk anmerkning mot, og 
især da denne som er så solid og så 
klar. For mig har Steens bok vært 
festlig lesning. 

— Og imens er alt næste bind, 
det vil si et bind fra en totalt an- 
nen tid, kommet, nemlig Sheteligs 
om vår ur-tids historie. Om den 

kan jeg idag bare si at jeg gleder 
mig: til den, for der er greidd godt 
op i denne tåketids uklarheter i de 
siste årene, så de fleste av oss tren- 
ger nu å få en samling i synet. 


Eiwind Berggrav. 


De nye ,moderne*. 


1. Thornton Wilder: Broen $an 
Luis Rey. 
2. Luis Bromfield: Miss Annie 


$praggs underlige liv og ded. 
3. Panait Istrati: Tistflene på Bara- 
gan. 


Norsk Gyldendal har gitt ut en 
hel «Moderne romanserie», utvalgt 
av Sigurd Hoel. Det er alltid no- 
get innbydende ved å få et litet 
blikk ut i verden og se hvad smak 
og retning der nu er på moten, og 
det er selvfølgelig meget bedre å 
lese en del utenlandske, selv i over- 
settelse, enn å begrense sig til de 
norske årvisse, som i regelen ikke 
byr stor horisontutvideilse. 

Av de utkomne seks har jeg lest 
de tre, og der synes merkelig nok 
å være et slags fellesskap over den 
«nye» litteratur, enten den er fra 
Amerika (som gir mest nu) eller 
fra Kontinentet. Det er riktig som 
Sigurd Hoel sier om den første av 
dem, «Broen», at selv om man be- 
tenker amerikansk reklame, så blir 
der et uforklaret X tilbake når man 
hører at en slik bok gikk i 300 000 
de første måneder. Ingen av de tre 
jeg har lest, er nemlig hvad man 
ellers har forstått ved «publikums- 
bøker». De forakter normalt spen- 
dende opbygning, de er uten egent- 
lige kjærlighetsintriger og uten 
pirringer. Der er noget dempet 
over dem, noget næsten trett — en- 
da de er skrevet av pur unge men- 
nesker. «Trett» er kanskje galt, 

for der er intensitet bak det dem- 
pede. Men de søker op næsten bi- 
zarre typer og hendelser, og de skri- 
ver en slags transparentstil, de 
bruker både personer og situasjoner 
til antydninger av noget, men de 
sier aldri hvad. De er uten realis- 
me, enn si naturalisme, de er helt 
uten forkynnelse. 


Dette er tydelig en reaksjon mot 
den krasse utmalings effekter, mot 
den blottende litteratur siden Zola 
— nu har vi fått den tilslørende lit- 
teratur. 


Det er også en reaksjon mot det 
brutale spenningstempo disse 
nye bøker er en protest mot elektri- 
siteten, de har god tid, de ser lenge 
og nøie på småting og sier: kanskje 
er der noget bak dem? 

Det er umulig å si om det virke- 
lig er en ny tid som åpner sig, eller 


om det bare er den utlevethet som 


for amerikansk ungdom er karakte- 
risert slik: «de har fått smake for 
tidlig på alt og har derfor ingen ap- 
petitt mere». Der er virkelig noget 
gammelt ved denne «moderne serie». 
Men samtidig er der noget fint, ja 


forfinet — kanskje er også det de- 


generasjon. Men det er mulig at 
hele serien representerer et slags 
mellemspill — nemlig mellem det 
man har fått avsmak for og det 
man skal frem til når man har fått 
hvile ut. 


I alle fall er det en ny tone og et 
fenomen man må akte på. Men det 
kan ikke fortsette lenge slik, for 
der mangler primitivt skapende 
kraft, der mangler alt pågangsmot. 
Sigurd Hoel sier om Luis Brom- 
field: «Tidlig beherskelse, tidlig 
modning — det er ellers egenskaper 
som man pleier si er karakteristisk 
for menneskene i gamle kultur- 
land.» Men Bromfield er amerika- 
ner, 30 år, akademiker, sanitetssol- 

dat i verdenskrigen, med crotx de 
+ guerre på brystet. Og Thornton 
Wilder er sønn av en U.S.A.s kon- 
sul i Kina, student fra Yale. Det 
er også felles for de to at de er flyt- 
tet til Rom og liker sig i Italien. 
Og i U.S.A. sluker millionene deres 
gammel-kulturelle refleksjoner og 
nyder deres krinolinestil. Betyr det 
at nu er Amerika nådd til det ån- 
delige alderstrin som Europa gjen- 
— nemlevde efter tredveårskrigen? 


Men der er noget av den samme 
tone hos rumeneren Panait Istrati, 
fremfor alt det stille. Hans bok 
«Tistlene på Baragan» virker sym- 
boisk, men man vet ikke riktig hvad 
det er han vil symbolisere; der er 
smerte, men der er ikke noget skrik. 
Man spør sig selv efter lesningen: 
hvad vilde han oss, hvad var idéen? 
Det er som om han bare stirrer på 
det som skjer, med et par store uvi- 
dende øine. 


Ubetinget mest leselig og mest 
skjønn er Wilders: «Broen», men 
den har fru Isachsen-Dudok van 
Hel skrevet om her før. 


Mest typisk er kanskje allikevel 
; Bromfields bok, i hvis lange titel 
 hovedordet er det fjerde i rekken: 
«Miss Annie Spraggs underlige liv 
og død». Underligheten er villet. 
Der er i førsten en klar ironisk op- 
posisjon mot den naturerkjennelse 
som mener å ha opdaget og forklart 
alt. Og underiigheten kommer 
istand ved at vi hører og ser bare 
en del av det som går for sig; der 
er stadig store stykker av hendel- 
sesforløpet som vi blir i uvidenhet 
om, og da alltid noget mystisk, no- 
— get som tangerer andre makter enn 
de Amerika til daglig regner med i 
årsakskjeden. Der vises en tren 
hunger efter slikt som er uforklar- 
lig. Sigurd Hoel sier at Bromfield 
har en «fabulerende fantasi», og det 

er treffende. Men det er slikt som 
man før bare hadde våget å by barn 
og antikke personer. Begrepet «mo- 
derne» er således aldeles satt på 
ende igjen. 

Man tar sig til hodet efter les- 
ningen og spør hvor man egentlig 
har vært? Det hele er så «rart», 
det er som om det normale daglig- 
liv har vært suspendert. 

Og i denne trang til å opleve 
suspensjon av jernvirkeligheten, av 
trivialiteten og av jaget, er det vel 
at disse litterære blomster har sin 
forklaring. Det hele er et side- 
spring, ikke et fremskritt. Og den 
hvilepause som herved er markert, 
kan bare få sin betydning ved at 
man under den gjenfinner nogen av 
trådene i de gamle verdier. 


Eiwind Berggrav. 


Norsk skulesoga. II. Av Torstein 
Høverstad. Steenske forlag. Oslo 
1930. 464 s. 


Når Høverstad nu sender ut et 
nytt bind av sitt veldige verk 
«Norsk skulesoga», er det ingen 
ukjent mann som stiger frem. Al- 
menheten kjenner ham som en dyk- 
tig pedagog, som den ivrigste for- 
kjemper for Noregs Lærarhøgskule, 
og som en flittig pedagogisk forfat- 
ter. Meget av det han har stelt 
med, har møtt motstand, meget har 
også funnet tilslutning uten at op- 
havsmannen har vunnet fortjent 
lønn for det — slik ser det iallfall 
ut for den som ser på sakene uten- 
fra. Husker vi ikke på forfatterens 
egen strid i de siste 10—15 år, da 
kommer vi til å dømme urettferdig 
om skulesoga. 

Boken er meget utførlig, ja om- 
stendelig. Et nyrydningsverk vil 
gjerne bli slik. Det hender vel! den 
beste bonde at han bryter om jord 

som det ikke svarer sig å rydde. Jeg 
kan godt forstå at Høverstads bok 
måtte bli så omfattende, men jeg 
tror også at hvis Høverstad selv 
skulde ha skrevet boken om igjen 
nu, vilde han ha strøket adskillige 
sider. Ikke alt er like vesentlig; og 
ikke så lite av det materialet for- 
fatteren trekker frem og citerer 
bokstavrett, finnes trykt og lett til- 
gjengelig. Den veldige stoffmasse 
fører nødvendigvis til at komposi- 
sjonen blir løs både innen de enkelte 
store kapitlene og i hele boken. — 
Man skal ikke i et videnskapelig 
verk sette de samme krav til kom- 
posisjon som i en roman eller i en 
populær historiebok, men Norsk 
Skulesoga bør ikke bare være viden- 
skap, den bør også bli lest av 
mange. 

Det er et årelangt flittig arbeid 
som ligger bak denne boken, et ar- 
beid som har gitt godt resultat og 
et arbeid som bør fortsettes av Hø- 
verstad. Han har den rette glød, 
den rette arbeidsvilje og tålmodig- 
het til å pløie igjennem det overvel- 
dende stoffet. Jeg tror at både for- 
fatteren og leserne vil være best 
tjent med at emnet i det nye bind, 
som bør komme snarest mulig, blir 
innskrenket en del. Forfatteren 
har meget på hjerte, men det kan 
fordeles på flere bøker. En kon- 
centrasjon om selve skolevesenet, 
den politiske og faglige side av sa- 
ken, vil skape en mer harmonisk 


bok. En hel del bispørsmål og spe- 
sialsaker må med fordel kunne sky- 
tes ut og behandles i enkeltartikler. 

Det er velgjørende å møte en 
mann som går op i sitt arbeid så 
intenst som Høverstad. Han elsker 
og hater sammen med de mennesker 
han skriver om, og han velter litt av 
sin egen stridsbyrde idag over på 
fortiden. Skildringen vinner i var- 
me og livaktighet ved det; men ofte 
kan jeg ikke følge forfatteren i 
hans dommer, i hans resonneman- 
ger og slutninger. Han optrer av 
og til som advokat — alltid i gode 
saker — ikke som historiker. Han 
kan på sine steder være subjektiv 
slik at det svekker videnskapelighe- 


ten, og han kan bli romantisk på 


folkets vegne eller enkeltmenns slik 
at nøkterne lesere stusser. Men all- 
tid merker vi hans ildhug for den 
norske skole, særlig for folkets sko- 
le, og hans vilje til å forstå. Det 
hender riktignok at Høverstad for- 
står og forklarer fenomener mer wut 
fra sin egen tid, fra de forhold som 
nu hersker, enn ut fra forholdene 
som de var den gang begivenhetene 
fant sted. 

Så begynner vi å vente på et nytt 
bind av Skulesoga, kortere, fastere 
opbygget, strengere videnskapelig 


objektivitet — upersonlig kan alli- i 


kevel aldri noget bli som Høverstad 
skriver. 


Sverre Steen. 

